زۆرن ئەو کەسانەی کە ژیانیان کردۆتە کۆپیەک لەژیانی کەسانی تر بەوواتایەی کە هەرچی لەبەرامبیەرەکانیان ئەبیستن وئەبینین لێێ کۆپی ئەکەن وپێستی ئەکەن لە ژیانی خۆیاندا . جا.بەوهۆیەوە کەسایەتی وتیایبەت مەندێتی خۆیان لەبیر ئەکەن .. من بەو واتایە نالیم كه لە بیرو بوچونی کەسانی تر وه ژیانی کەسایەتیە سەرکەوتووە کان سوود وەرنەگرین بەلام ئەبیت لەسەرووی هەموو ئەوانەوە خۆت خاوەنی بریای کۆتایی بیت بۆ بۆ ئەو ئاستەنگ وهەل ومەرجانەی کە دێنە پێشت لە ژیاندا\n..لە میانی هینانەوەی ئەم دوونمونەیەدا زیاتر بۆمان رون ئەبێتەوە نمونەی یەکەم\nنمونەیەکی بەرجەستەی ژیانی رۆژانەمان کاتێک قوتابی قۆناغی دواناوەندی ئەبریێت وئەیەوێت بچێت بۆ یەکێک لە کۆلێژو پەیمانگاکان ئەبینین هەر کەسەو لەلایەک ئامۆژکاری ئەکات کە بچێت بۆ فلانە کۆلێژ یاخود پەیمانگە لەو لاشەوە دایک وباوک ومالەوە زۆری لێئەکەن کە بجێت بۆ کۆلێژێکی دیاری کراو جا لەو کاتە دا ئەو کەسە وەک بەلەمێکی بچوکی لێدێت لەوناو تەوژمی دەریایەکدا هەر یەکەو بەلایەکدا ئەیبات..\nئینجا بۆ دوواجار کاتێک دەچێت بۆ کۆلێژێک یا خود شوێنێک کە بە ویستی خۆی نەبووە پەشیمان دەبێتەوەو چونکە لەسەر کارێک ناروات کە بە ویستی خۆی بوبێت تەنها ویستویەتی کەسی بەرامبەری رازی بکات ..\nبا بێێین نمونەیەکی زیندوترو بەرچاو تر باس بکەین کە زۆر ترسناکترە لەو نمونەی پێشوتر هەویش هەلبژاردنی هاوسەری ژیانە ج لەلایەن کچەوە بێت یا کورەکەوە بێت کاتێک دەبینریت وئەبیسترێت خێزانەکان لەو کاتەدا جاری وا دەبێت بە سلبی تدخل دەکەن لە م پرۆسە هەره گرنگ وپر بایەخەدا لە کاتێکدا لەلایەن خێزانەوەزۆر لە کورەکەیان یا کچەکەیان ئەکەن کە شوو بە فلانەکەس بکات وفلانەکەس بهێنێت کە خۆیان دیاریان کردووە لە سەر حه زوو ویستی خۆیان ئەم کورە یاخود کچەکە ئەخەنە ژێر فشارێکی دەروونیەوە . کە بۆ دواجار زۆر لەم پرۆسانە شکست ئەخوات وسەرەنجام تەنها باجەکەی کورو کجەکە ئەیدەن.\nجا لەکۆتایی دا ئەلێم هەر کەسێک ئەیەوێت ژیانێکی ئاسوودەو بەختەوەر بۆ خۆی بونیاد بنێت ئەبێت خۆی خاوەنی بریار بێت ئەگینا ژیانی ئەبێت بە وەرەقەیەک هەموو کەس لەسەری ئەنوسێت و ئەیەوێت بە ویستی خوی بینەخشێنێت ..\nبۆیە بۆ دوا جار خۆت بریار بدەیت ئەگەر هەلەشت کرد چاکی بکەیتەوە باشترە بۆت لە کەسانی تر کە بەهەلەت ببەن وبۆ درێژایی ژیانت\nPosted by khoshi at 1:30 AM 0 comments\n" پڕ واتاترین ووشە (ئێمە)یە بەكاری بێنە\n قوڵترین ووشە (خۆشەویستی)یە گرنگی پێ بدە\nبێ سۆزترین ووشە (ڕق)ە مەیهێڵە\nسەركەشترین ووشە (هەوەس)ە بەكەمی مەگرە\nخۆویست ترین ووشە (من)ە لێ ی بەدووربە\nكەم ماوەترین ووشە (تووڕەیی)ە بیشارەوە\nگرفت ترین ووشە (ترس)ە ڕوبەڕوی بوەستەوە\nپڕ جووڵەترین ووشە (ئیش)ە لێ ی مەوەستە\nپووچ ترین ووشە (چاوچنۆكی)یە لەناوی بەرە\nدروستكەرترین ووشە (خۆڕاگری)یە بۆ هەبوونی بپاڕێوە\nڕووناكترین ووشە (ئومێد)ە پێی ئومێدەواربە\nلاوازترین ووشە (خەم)ە مەیخۆ\nبە تواناترین ووشە (زانست)ە فێری ببە\nبەهێزترین ووشە (پشتیوان)ە باهەتبێت\nژەهراوترین ووشە (لەخۆبایی بوون)ە بیشكێنە\nسست ترین ووشە (شانس)ە بەهیوای ئەو مەبە\nبەناوبانگترین ووشە (ناوبانگ)ە شوێنی مەكەوە\nناسكترین ووشە (زەردەخەنە)یە بیپارێزە\nخەماویترین ووشە (حەسوودی)یە لێی بەدووربە\nپێویست ترین ووشە (گونجان)ە دروستی بكە\nساغترین ووشە (سەلامەتی)ە بە نرخی بزانە\nسەرەكی ترین ووشە (دڵنیایی)یە بیكەرە پاڵپشتت\nبێ هەست ترین ووشە (گوێ پێنەدان)ە ووریای بە\nدۆستانەترین ووشە (هاوڕێیەتی)ە خراپ سوودی لێ نەبینی\nجوانترین ووشە (ڕاستی)یە سەر ڕاست بە لەگەلی\nناشیرین ترین ووشە (دووڕوویی)ە یەك ڕەنگ بە\nوێرانكەرترین ووشە (سوكایەتی)ە بۆ كەس پێت خۆش نەبێت\nزۆر ماوەترین ووشە (ڕێز)ە نرخی بۆ دابنێ\nنەرمترین ووشە (ئارامی)یە پێی بگە\nژیرانەترین ووشە (ئیحتیاگ)ە زۆر ووریابە\nپڕ كۆسپ ترین ووشە (سنور)ە نەهێڵی پێشت پێ بگرێ\nناخۆشترین ووشە (مەحاڵ)ە بوونی نیە\nشێواو ترین ووشە (پەشۆكان)ە ووریابە\nتاریكترین ووشە (نەزانین)ە بە نوری زانست ڕووناكی كە\nبكوژترین ووشە (دوودڵی)یە بیر تیژبە\nلەسەرخۆ ترین ووشە (چاوەڕوانی)ە چاوەڕێی بە\nبێ نرخ ترین ووشە (تۆڵە)یە ببورە\nبەنرخترین ووشە (لێبوردن)ە هەوڵی خۆت بدە\nڕازاوەترین ووشە (ڕوخۆشی)ە نهێنی جوانی تێدا شاراوەیە\nپاكترین ووشە (پاكی)یە زۆر ئاسانە\nفریاكەوتوو ترین ووشە (وەفاداری)یە لەسەر بەڵێنی خۆت بە\nتەنیا ترین ووشە (گۆشەگیری)ە هەردەم تەنیا مەبە\nبزوێنەر ترین ووشە (مەبەست)ە ژیان بێ مەبەست نابێ\nمەبەست ترین ووشە (سەركەوتن)ە بەرەو ڕووی بچۆ "\nPosted by khoshi at 1:26 AM 0 comments\nهەر یەکێک لەلاوان بەحەسرەتن تاکو خوێندنیان تەواو بێت ودەرگای هاوین بۆیان واڵا بێت چونکە لەو بارە دەروونیە ئاڵۆزەی کە بەهۆی تاقیکردنەوە تووشیان دەبێت ڕزگار دەبن هەر شتێک حەزیان لێبێت دەتوانن ئەنجامی بدەن،\nبێ ئەوەی خوێندن ببێتە ڕێگر لەبەردەمیان زۆربەیان کاتەکانی هاوین بەسەردەبەن بەشتی پڕوپوچ وبێ سود وەک(ok،دۆمینە وکۆنکان،سەیرکردنیtvوسەتەلایت،ڕوکردنە گازینۆکان،......هتد)\nڕاستە لە کارەکانیان سەربەستن وزیاتر کاتیان هەیە،بەڵام شەیتان ئەم هەلە دەقۆزێتەوە توشی گوناحیان دەکات.کە گوناح وتاوان هۆکارێکە بۆ زوو لەبیرچوونەوەی زانیاریەکان کە پێشتر ئەزبەرت کردوون،ڕۆژێکیان پێشەوا(شافعی)لای مامۆستاکەی سکاڵای کرد کە توانای لەبەرکردنی کزو لاواز بووە،خۆی بینیەوە کە هەندێ دەیخوێنێتەوە لە بیریدەچێتەوە.......!\nمامۆستاکەی پێی گوت:واز لە گوناح کردن بێنە.\nلە هاویندا بێاکارین وکاتی بەتاڵمان زۆرە دەبێت سوودی لێوەربگرین وبۆ کاری باش بەکاریبهێنین وەک(فێربوونی شتی نوێ،تەرخانکردنی کاتێکی باش وەرزش،فێربوونی زمان وشارەزا بوون لە کۆمپیوتەر،گەشت کردن بۆ هاوینە هەوارەکان وچونە سەیران کاتێکی باشە بۆ تێڕامان لە دروستکاوەکانی خودای گەورە ونوێ کردنەوەی ئیمان وحەسانەوەی دڵ ومێشک.پێویستە هەر یەک لەئێمە بەرنامە ڕێژی تەواو بکات ولەسەری بڕوات هاوینی بەهەدەر نەڕوات وگەنجینەی باش کۆبکاتەوە لە زکرو دوعاو نزیک بوونەوە لە خودای گەورە.\nPosted by khoshi at 12:58 AM 0 comments\nتۆ ئێستە لەناو یاریگایەكدا دانیشتووى چاوەڕێى دەست پێكردنى یارى تۆپی پێى نێوان دوو تیپى زۆر دیارى شارەكەت دەكەیت،پاشان یارى دەستى پێكرد و هەردوو تیپ هێرش دەبەن بەرەو گۆڵى ئەو تیپەى دژى یارى دەكەن...... گۆڵێك تۆمار كرا، بووە هۆى زیاتر بەرزبوونەوەى حەماسەتى هاندەران و هەڵدان بەشان و باڵى ئەو تیپەى هانى دەدەن، لەم كاتەدا چەند گەنجێك بەرەو لاى گۆڵەكان دەڕۆن و هەڵدەستن بە لابردنى گۆڵەكان كە شوێنى پێكانى ئامانجى یاریكەرەكانە و دەیبەنە دەرەوەى یاریگاكە!\nیاریگەكە شوێنى ئامانجى تێدا نەما.....بە ڕاى تۆ ئایا یاریكەرەكان یاریەكە تەواو دەكەن؟ ئەى چۆن یارى دەكەن؟وە بۆ چ ئاڕاستەیەك هێرش دەبەن؟\nبە دڵنیایە یەوە دەوەستن....ئەى ئەگەر دادوەر سووربوو لەسەر تەواوكردنى یاریەكە؟\nچۆن یاریكەرەكان ئەو ساتانەى كۆتایى یاریەكە بەسەر دەبەن؟\nهیچ شوێنێك نیە بۆ گۆڵ كردن كە ئامانجى سەرەكى یاریەكەیە و یاریكەرەكانە.......یاریەكە هەڕەمەكی یە....هیچ هاندەرێك نامێنێتەوەو یاریگاكە بە جێ دەهێڵن چونكە ئامانج دیارى نیە.....\nئێستە ئەگەر تێڕامانیك بۆ ئەم باسە بكەین تێ دەگەیت كە:\nژیان وەك یاریەك وایە بەتەواوى.... یاریكەرەكە تۆیت شوێنى گۆڵەكەش ئەو ئامانجەیە كە دەبێت تۆ بە دەستى بهێنیت لە ژیانت دا....\nسنورى یاریگاكەش ئەو ڕەوشت و ئاكارە جوانانەیە  كە پێویستە نەیانبەزێنیت و لێیان دەرنەچیت.......\nڕاهێنەرەكەش هەموو كەسێكە كە ڕێنماییت دەكات بۆ ڕێگەى ڕاست و دروست تا ئاڕاستەت بكات بۆ بەدی هاتنى ئامانجى ژیانت وە ئەوانەى كە سوودت پێ دەگەیەنێت....\nئەو تیپەى دژى یاری دەكەیت هەموو ئەو ڕێگرى و كێشە و بەربەستانەیە كە دێنە ڕێت لە ژیانتدا،ئەو تیپەش كە لەگەڵیانیت هاوڕێكانتن وە هەموو ئەو كەسانەن كە یارمەتیت ئەدەن و ئاسانكاریت بۆ دەكەن لە هاتنەدى ئامانجەكانت......\nدادوەرەكەش كەسێكە كە ڕێنوێنیت دەكات بۆ بینینى هەڵەكانت........\nئەگەر تۆپەكەت خستە ناو گۆڵى ئەو تیپەى دژى تۆن كەواتە تۆ ئامانجەكەتت پێكاو بەربەستەكانى بەردەمت تێكشكاند و ئەوەى ویستت بەدەستت هێنا.\nپێش دەست پێ كردن و چونە ناو یاریگاوە پێویستە پلان دابنرێت بۆ گەشتن بەو ئامانجە و پێكان و بەدیهێنانى زیاتر لە یەك ئامانج.......هەروەها دەبێت ڕاهێنان بكەیت و ئامادەكاریت تیابێ بۆ ئەو یاریە.........\nئێستا ئەگەر ئەمە بۆ یاریەك بێت كە بۆ بوارى دنیایە پێویستى بە پلان و ئامادەكردن و ڕاهێنان هەیە......\nئەى بۆ ژیانى موسڵمان چۆن دەبێت؟؟؟؟\nئایا ئەوە لە پێشتر نیە بۆ پلان و ڕاهێنان و پاشان دیارى كردنى ئامانج؟؟؟\nپاشان بە هەوڵ دان و كۆشش كردن بۆ هاتنەدى ئەو ئامانجە ئەویش بە پشت بەستن بە خواى گەورە و یارمەتى هاوڕێیان و ئەو كەسانەى خاوەنى ژیرى و حیكمەتن تا ڕێنمایت بكەن بۆ بە دەست هاتنى ئەو ئامانجانە..........\nPosted by khoshi at 12:32 AM 0 comments\nبۆ حەوانەوەى دەروونت...هاوسەنگى لە 20 خاڵدا بكە بەبێ هاوسەنگى لە ژیان دا ناتوانین تامى ژیان بكەین ئەویش بە:\n1- بە یەقینەوە ئیمانت هەبێت،دروشمت با ڕەزامەندى خواى گەورە بێت.\n2- ئامانجت بیر نەچێت،دەربڕینى با نیەتێكى ڕاستگۆیانە بێت.\n3- لەسەر پاكى بخەوە و بیكەرە سوتەمەنیەك بۆ دەرچوون.\n4- بۆ هەموو شتێك ئیحتیات دابنێ،بۆ ئەوەى تووشى صەدمە نەبیت بە ڕووداوى كتوپڕ.\n5- خۆت ڕابهێنە لەسەر كارێك كە مەبەستت بێ و بە جدى جێ بە جێی بكە.\n6- پێوانەكردنى ویژدانت بیر نەچێت،بەڵام بە پێوانەى ڕەبانى.\n7- لە هەموو بوارێك دا ماددە بكەرە هۆكارێك،بە ئامانجى بێ مانا لە كیسى مەدە.\n8- وەڵامى ئەم پێنجە بدەرەوە بە واجب بوون:\n1- پێویستە تێ بگەم.\n2- پێویستە دەست پێ بكەم.\n3- پێویستە پلان دابنێم.\n4- پێویستە كار بكەم.\n5- پێویستە بەردەوام بم.\n9- كەسایەتیت بە چوار ڕوكن گەشە پێ بدە:\n- ڕۆح...بە عیبادەت كردن و دامەزراوى.\n- نەفس...بە پاككردنەوە و ڕەوشتى باش.\n- عەقڵ...بە بیركردنەوە و وورد بوونەوە.\n- لاشە...بە وەرزش و ڕاهێنان.\n10- تەقواو چاكەكردن بكەرە گریمانەیەك بۆ بەرهەم هێنان.\n11- فێری ئیسترخا ببە بۆ ڕووبەڕووبوونەوەى هیلاكى.\n12-لێبووردەیى و واقعێتى بكەرە دروشمى پەیوەندیەكانت.\n13- هاوڕێ یەكى ڕاستگۆ بە بۆ هەموو ئەوانەى متمانەى تەواوت پێ دەكەن.\n14-پێویستە لەسەرت ڕێزى مافەكان بگریت بۆ هەموو ئەوانەى لەو مەیدانەدان بەپێى ڕێژەى چەندێتى شیاوى بۆ ئەو مافە.\n15- دان نان بە هەڵە دا زۆر باشە،ئاگادار بە ئەوە لەدەست نەدەیت چونكە بە لە دەست دانى ئەوەى لە دنیا و ئاخیرەتت دایە لە دەستى دەدەیت.\n16- هەستە بەوەى كە متالەعە بكەیت بە پێى پێویست،وە توانات لە سەرەتا دا بیر نەچێت.\n17- با كاتت بۆ یارى و وەرزش هەبێت بەڵام لە سنور دەرنەچیت.\n18- دوور بكەوەرەوە لە بێ تاقەت بوون و بێزارى لەسەر حسابى شتێك لە بەرهەم هێنان.\n19- دوور بە لە نائومێد بوون، وە ئەوەى دەبێتە هۆى ئەو نا ئومێدی یە لە خەڵكان و بیركردنەوەكان.\n20- بیركردنەوە لە كۆتایی كاتێك كە دەست پێ دەكەیت، بۆ ڕوونى ئامانج و ئەوەى ئەتەوێ\nPosted by khoshi at 12:28 AM 0 comments\nPosted by khoshi at 12:23 AM 0 comments\nتاقیكردنه‌وه‌ی مرۆڤ : له كۆمه‌ڵێك په‌رتووكی قورسه كه پێویستی به توانا و تێكۆشانێكی زۆری قوتابیه.\nتاقیكردنه‌وه‌ی خودا : ته‌نها له په‌رتووكێكی ئاسانه ....كه قوڕئانی پیرۆزه.\nتاقیكردنه‌وه‌ی مرۆڤ : خه‌ڵات و دیاریه‌كه‌ی له حوبر و وه‌ڕه‌قه پێكهاتووه.\nتاقیكردنه‌وه‌ی مرۆڤ : له‌بیر ده‌كرێت دوای ڕه‌تبوونی تاقیكردنه‌وه.\nتاقیكردنه‌وه‌ی مرۆڤ : ئه‌نجامه‌كه‌ی ته‌نها بۆ دونیایه.\nتاقیكردنه‌وه‌ی مرۆڤ : زۆرترین نمره‌ی ( 100) سه‌ده.\nتاقیكردنه‌وه‌ی مرۆڤ : خولی دووه‌م ته‌نها یه‌ك جاره و ده‌رچوون و سه‌ركه‌وتن تیاییا زامن نیه.\nتاقیكردنه‌وه‌ی مرۆڤ : ماوه‌ی وه‌ڵامدانه‌وه‌ی تاقیكردنه‌وه كه كورته و له چه‌ند كاتژمێرێك تێپه‌ڕ ناكات.\nتاقیكردنه‌وه‌ی مرۆڤ : ئه‌و مامۆستا هه‌ڵبژێردراوانه‌ی كه دانراون بۆ شیكردنه‌وه و گوتنه‌وه‌ی وانه‌كان هه‌ڵه و كه‌م و كورتی ده‌كه‌ن.\nتاقیكردنه‌وه‌ی مرۆڤ : وه‌ڵامه‌كه‌ت پێ ناوترێت پێش تاقیكردنه‌وه.\nئه‌و ماڵ و سامانه‌ت چۆن په‌یدا كرد وه له چیت سه‌رف كرد ؟\nته‌مه‌نت له‌چی سه‌رف كرد ؟\nگه‌نجیت چۆن به‌سه‌ر برد ؟\nپێغه‌مبه‌رت كێیه ؟\nئایننت چیه ؟\nخوات كێیه ؟\nتاقیكردنه‌وه‌ی خودا : پرسیاره‌كانی دیار و ئاشكرا و ڕوونن پێش تاقیكردنه‌وه :\nتاقیكردنه‌وه‌ی مرۆڤ : پرسیاره‌كانی نادیارن تا ساتی ده‌ستپێكردنی تاقیكردنه‌وه.\nPosted by khoshi at 12:17 AM 0 comments\nیه‌كێ له تۆبه‌كاران خۆی كه پاڵه‌وانی به‌سه‌رهاته به‌سه‌رچوه‌كه‌یه‌و خۆی گه‌واهی ده‌رو شاهید حاڵه‌كه‌یه ده‌گێڕێته‌وه: له‌گه‌ڵ خاوه‌ن ساڵۆنه‌كی ناودار به بڕه پاره‌یه‌ك ڕێك كه‌وتم، كه به كامێرای شاراوه وێنه‌ی كڕیارو مه‌عمیله‌كانی بگرێت. كامێراكانی له ژوری ئارایشكردنی بوكه‌كان دانا، كه به دانانی جل‌و به‌رگیان هه‌ڵده‌ستان، خاوه‌ن ساڵۆنه‌كه به بیانوی ڕوناك كردنه‌وه‌و نه‌بینین كامێرای تێ ئه‌كردن، خۆمان ده‌ستاو ده‌ستمان به‌و كاسێتانه ده‌كردن‌و له‌دانیشتنی تایبه‌تی دا سه‌یرمان ده‌كردن‌و ده‌ستاو ده‌ستمان پێ یان ده‌كردو، هه‌ندێكمان كه‌سانێكمان له‌وانه ده‌ناسین، یان هه‌ندێ له كه‌سایه‌تی یه ناوداره‌كانیان. جارێكیان خاوه‌ن ساڵۆنه‌كه دوا كاسێتی بۆ ئاماده‌كردم، كه به‌پێ‌ی گرێبه‌سته‌كه بۆی تۆمار كردبوم، ته‌نیا له‌قته‌ی یه‌كه‌مم بینی، چونكه به په‌له بوم، له‌به‌ر زۆر به دڵا بونم به په‌له قله‌كی ترم گرته‌وه‌و به‌سه‌ر براده‌رانمدا دابه‌شم كرد. ئێواره كۆبوینه‌وه‌و دانیشتین تا شریته‌كه ببینین، له‌كاتی سه‌یركردنی دا دڵی هه‌موانی بزواند، دانیشتنه‌كه بێ قسه‌كردن نه‌بو، تا ئه‌و له‌قته یه‌كلاكراوه‌یه هات، كه ئه‌م خانمه دانیشت، كه هێشتا ڕوخساری به‌ده‌ر نه‌كه‌وتبو، به‌ڵام كه دانیشت‌و خاوه‌ن ساڵۆنه‌كه هاته پێشی‌و خاوه‌ن ساڵۆنه‌كه پێ‌ی وت جله‌كانی پتر دابنێ تا بتوانێ كاره‌كه‌ی سه‌ركه‌وتو تر بكات، گه‌ر نا جله‌كانی پیس ده‌بن. لێره‌دا له‌گه‌ڵا فیكه‌ی براده‌رانمدا له‌به‌ر جوانی به‌شن‌و باڵای كه سه‌رنجی هه‌موانی ڕاكێشا من به حه‌په‌ساوی هه‌ڵوێسته‌یه‌كم كرد ... خێزانمه ... خێزانمه، كه هه‌ڵسام له‌ڕێگای ئه‌و كاسێته‌وه له‌شی ئه‌وم تێدا نمایش كردووه بۆ براده‌رانم‌و كه‌وتۆته به‌رده‌ست زۆربه‌ی ئه‌وانیشه‌وه خوا ده‌زانێ ئێستا سه‌ری به كوی گه‌یشتووه؟\nهه‌ڵسام شریته‌كه له ڤیدیۆكه ده‌ربكه‌م‌و بیشكێنم‌و هه‌مو شریته‌كانی له ده‌ورمه‌وه تێكیان بشكێنم، كه هه‌میشه شانازیم پێوه ده‌كردن، چونكه خۆشترین كاسێتی كچانی خێزانه ناوداره‌كانم ده‌ست كه‌وتبو، كه ده‌گمه‌ن بون‌و زۆر له‌وانه شاراوه‌بون. كاتێ له‌و پاڵه‌وانه پرسیار كرا، ئه‌ی خێزانت‌و منداڵت قه‌ده‌غه نه‌كردبو له چون بۆ ساڵۆنه‌كان؟ وتی: به‌ڵێ، به‌ڵام بێ ئاگایی من له‌گه‌ڵا خوشكێكی دا چوبو، ئه‌مه‌ش داهاتو زانیمه‌وه.\nئه‌ی چیت به‌و كاسێتانه كرد ئایا هه‌موت كۆكردنه‌وه؟ وتی: به‌پێچه‌وانه‌وه كه زانی یان ئه‌مه ژنی منه براده‌رانم زیاتر له‌به‌ریان گرته‌وه‌و دابه‌شیان كردن، به‌ڵكو كام هاوڕێیه نزیكترینیان بو زیاتر دابه‌شی ده‌كردن.\nله‌كۆتایی دا زانیمان ئه‌وه سزای خوایه، چونكه ناموسی خه‌ڵكیم حه‌ڵاڵا كردبو، له‌م گرفته سودی زۆرم وه‌رگرت، زانیم خودا حه‌قه‌و گه‌ڕامه‌وه ڕێ‌ی ڕاست‌و چاكه‌و خراپه‌م له هاوڕێكانم زانی، زانیم هاوڕێ‌ی خراپ هه‌ر خراپه‌و ئه‌م ژیانه قه‌رزو قه‌رزدانه‌وه‌یه.\nله فه‌رموده‌دا هاتووه(..... لا تأذوا المسلمین، ولا تعیروهم، ولا تتبعوا عوراتهم فانه من تتبع عوره اخیه المسلم، یتبع الله عورته، ومن تتبع الله عورته یفذحه ولو فی جوف رحله) رواه الترمذی/ اسناده حسن.\nواته: ئازاری موسڵمانان مه‌ده‌ن‌و جنێویان پێ مه‌ده‌ن‌و سۆراغی شه‌رمگه‌یان مه‌كه‌ن، كێ سۆراغی شه‌رمگه‌و ئابڕوی برای موسڵمانی بكات خوا سۆراغی شه‌رمگه‌و ناموسی ده‌كات، كێ خوا سۆراغی بكات ئابڕوی ده‌بات گه‌ر له‌ناو سوچی ماڵه‌كه‌شی دابێت.\nPosted by khoshi at 3:29 AM 0 comments\n1- دانیشتن لە کاتی بەرە بەیاندا و ئیستیغفارکردن واتە داوای لێخۆشبوونی تاوانەکانمان ،،، خوای گەورە دەفەرموێت : (و المستغفرون بالاسحار). 2- تەنهایی بۆ بیرکردنەوە : مانەوە بە تەنهایی بۆ ماوەیەک بۆ بیرکردنەوە لە دروستکراوەکانی خوای گەورە هەروەک خوای باڵادەست دەفەرموێ :(و يتفكرون في خلق السموات و الارض ). 3- دانیشتن لەگەڵ پیاو چاکان و ساڵحان دا : بێ گومان دانیشتن و مامەڵە کردن لەگەڵیان کاریگەری باشی دەبێت ..خوای گەورە دەفەرموێ :(و اصبر نفسك مع اللذين يدعون ربهم ). 4- زیکر و یادی خوای گەورە : بە یادو زیکری خوای گەورە دڵەکانمان پاراو دەبن و دڵمان ئارام دەبێتەوە بۆیە خوای گەورە داوامان لێ دەکات کە زۆر یادی بکەین : (اذكروا الله ذكرا كثيرا). 5- کردنی نوێژەکانمان بە خشوعەوە : یەکێک لە ئاکارەکانی باوەڕدار ئەوەیە لە نوێژەکانی دا خشوعی هەیە و ملکەچی خۆی بۆ خوای گەورە دەنوێنێت ، (اللذين هم في صلاتهم خاشعون ). 6- خوێندنی قورئان بە تەدەبورەوە : پێویسته کاتێک قورئان دەخوێنین بە تێگەشتن و لێ ووردبوونەوە لە ئایەتەکانی بڕوانین تا هەست بە گەورەیی و لەزەتی وتە شیرینەکانی خوای گەورە بکەین ....(افلا يتدبرون القرآن). 7- بەڕۆژوو بوون لە ڕۆژێکی زۆر گەرمدا : بێ گومان کاتێک بەرۆژوو دەبین یان هەر عیبادەتێکی تر کە دەیکەین تەنها مەبەستمان رەزامەندی خوای گەورەیە ،چونکە واز لە ئارەزووەکان و خواردن و خواردنەوە دەهێنین تەنها لەبەر ئەو ،بۆیە لەو کاتە هەست بە خۆشی دەکەین چونکە دڵنیاین لە پاداشتی بۆمان.. 8- بەخشین بە نهێنی : بە بەخشینی ئەوەی لە تواناماندایە بە مەرجێک دەستی ڕاست بە دەستی چەپ نەزانێت ، ئەمەش مانای ئەوە نیە هەموو کات بە نهێنی و شاراوەیی ببەخشین ،بەڵام هەندێ جار باش وایە تەنها خۆت و خوای گەورە بزانن تا زياتر هەست بە دڵسۆزی و خۆشی بکەی لەسەر ئەو کارەی کە کردووتە. 9- لابردنی ناخۆشی لەسەر موسڵمانان : هەموو یەکێک لە ئێمە لە ژیانیدا تووشی بەڵاو ناخۆشی دەبێت ، ئەگەر بێت و هەوڵ بدەین بە لابردنی ئەو ناخۆشیەی کە لە دونیادا بەسەری هاتوە ،ئەوا خوای گەورە ناخۆشیەکانی ڕۆژی قیامەتمان لەسەر لا دەبات ، وە بە دڵخۆشکردنی کەسانی تر و یارمەتیدانیان خۆشمان ئاسوودە و دڵخۆش دەبین.. 10- زوهد و دونیا نەویستی : بێ گومان ئەم دونیایە کۆتایی دێت و دەبڕێتەوە ، بۆیە پێویستە زۆر پەیوەست نەبین بەشتێکەوە کۆتاییەکەی نەمان و لەناو چوون بێت ،ئەوەی گرنگە پەیوەست بین پێوەی ژیانی ئاخیرەتمانە چونکە هەر ئەو دەمێنێتەوەو نەبڕاوەیە.. خوای گەورە دەفەرموێ :(والآخرة خير و ابقى) .. بە هیوای ژیانێکی خۆش و بەختەوەر بۆ هەموو لایەکمان\nPosted by khoshi at 3:19 AM 0 comments\nپارە هەموو شتێک نیە مووسڵمان ئاگادار بە !!\nئەتوانین خانووی پێ بکڕین ،\nبەڵام، نیشتیمانی پێ ناکڕێت !\nئەتوانین کات ژمێری پێ بکڕین،\nبەڵام ، ئایە ئەتوانین کاتی پێ بکڕین ؟\nئەتوانین پلەو پایەی پێ بکڕین،\nبەڵام ، ناتوانین ڕێزی پێ بکڕین !\nئەتوانین جێگای نەرم و بالیفی گەرمی پێ بکڕین،\nبەڵام ، ئایە ئەتوانین خەوی پێ بکڕین؟\nئەتوانین دەرمانی پێ بکڕین ،\nبەڵام ، تەندروستی پێ ناکڕێت !\nلە وانەش سەیر تر ئەوەیە کە ئەتوانین خوێنی پێ بکڕین !!\nبەڵام ، ئایە ژیانی پێ دەکڕێت ؟؟\nبە دڵنیایەوە نە خێر ، دەی ئەگەر پارەیەک لەبەردەم ئەم هەموو جوانیەدا چۆکی دا دابێت ! شەرمەزاری نیە بۆ ئێمە کەوا بە چۆکدا بۆی بکەوین و هەموو بەهاو ڕێزو و جوانییەکانی خۆمانی لە پێناودا لە یاد بکەین؟! کە لە کاتێکدا خوای پەروەردگار ، جوانترین وگەورەترین ڕێزی لێناوین کە دەفەرمێت( لَقَدْ خَلَقْنَا الْإِنسَانَ فِي أَحْسَنِ تَقْوِيمٍ)﴿٤﴾سورة التين، واتا ئێمە مرۆڤمان دروست کردە بە جواترین شێوە ، واتا هەموو ئەو جوانیانەی کە مرۆڤەکان دەیان بینن لە خودی خۆیاندا هەیە،\nکەواتا پێویستە کە چۆن بە جوانترین و سەر بەرزترین دروستکراوی خوای پەروەردگار درووست کراوی ئاواش پێویستە تەنها لە بەردەم خودایەکدا بە چۆکدا بکەوین کە خاوەنی هەموو جوانی و قودرەت و دەسەڵات میهرەبانییەک بێت و بە دی هێنەری هەموو بینراو نە بینراوەکان بێت ، بەڵام بە داخەوە ئەوەی کە ئێستا لە ناو خەڵکانێکدا بە دیدەکرێت جیاوازیەکی ئەوتۆی نیە لە گەڵ شوێنکەوتوانی (لات و عوزا) کەی سەردمی جاهیلیەت ،\nئەوان لە روو پەرستنەوە کرا بوون بە هاوەڵی خوای گەوەرە ،وە (پارە) ش لە رووی خۆشەوێستیەوە ، بە جۆرێک کە دەبینین خۆشەویستی پارە ئەوەی کە لە یادی خەڵکانێکی نەهێڵابێت پەرستش و مردن و قیامەت و قیەم و ئەخلاقە ، تەنانەت کار گەشتۆتە ئەو ڕادەیەی کە خەڵکانێک باوەڕیان وایە کە بەهاریکاری نەکردنی کوفر و نە چونە نێو ڕیزی تاغوتەکانەوە و نەکردنی کاری ناشەرعی و کاسبی حەرام نەبێت لە برسان دەمرن !!\nهەر بە ئاشکرا خۆیان لەو ئایەتە پیرۆزەی خوای پەروەردگار گێل کردوە کە لە سورەتی (الشورى) دەفەرمێت(لَهُ مَقَالِيدُ السَّمَاوَاتِ وَالْأَرْضِ ۖ يَبْسُطُ الرِّزْقَ لِمَن يَشَاءُ وَيَقْدِرُ ۚ إِنَّهُ بِكُلِّ شَيْءٍ عَلِيمٌ) واتا جڵەوی هەموو ئاسمانەکان و زەوی هەر بەدەستی ئەو زاتەیە، رزق و رۆزی فراوان دەکات بۆ هەر کەسێک کە خۆی بیەوێت ،یان کەمی دەکات و سنووری بۆ دا دەنێت ، (هەمووشیان بۆ تاقیکردنەوەیە لە لایەکەوە و بەرێوەبردنی ژیانیشە لە لایەکی ترەوە) ، بەڕاستی ئەو خوایە بە هەموو شتێک زانایە،\nدەی ئیتر مووسڵمان بە ئاگا وەرەوە چیتر لە پێناوی پارەدا مەبە بە جاسووس بەسەر برا موسڵمانەکەتەوە و خاک و نیشتیمانەکەت بە کوفر مەفروشە لە پێناوی بڕێک پارەدا، چونکە رزق لای پەروەردگارە نەکوو لای ئەوانەی کە تۆ شوێنی کەوتویت و وا ئەزانیت هۆکاری مانەوەت لە ژیاندا ئەو بڕە پارەیەیە کە بە جاسوسی یان بە کاری ناشەرعی پەیدای دەکەیت .وصلى الله على النبي ،،اللهم اجعلها في سبيلك\nPosted by khoshi at 3:07 AM 0 comments\n1) خه‌م بوَ ڕابردوو مه‌خوَ .\n2) خه‌م بوَ شتێك مه‌خۆ كه‌په‌یوه‌ندى به‌تۆوه نه‌بێت .\n3) عه‌یب له‌خه‌ڵكى مه‌گره ,كه‌خۆت هه‌مان كه‌م و كوڕیت هه‌بێت .\n...4) داواى پاداشتێ مه‌كه كه‌كاره‌كه‌ت نه‌كردبێت .\n5) به‌ئاره‌زووه‌وه ته‌ماشاى موڵكى خه‌ڵكى مه‌كه .\n6) تووڕه مه‌به له‌و كه‌سانه‌ى كه به‌تووڕه‌بوونت زیانیان پێ ده‌كات\nPosted by khoshi at 6:39 AM 0 comments\nبیرکردنەوە سەرچاوەی بڕیاردانە\nخودای گەورە مرۆڤی بە جوانترین شێوە دروست کردووە،بەڵام بەشێوەی جیاواز واتە هەر کەسێک بە جۆرە شێوەیەک وخاوەن بیری جیاواز.......\nگەر هاتبا هەموو کەسەکان لەسەر هەمان شێوە دروستکرابان ئەوا هەبوونی نەخۆشی لەهەر یەکێکیان ئەوانی تریش توش دەبوون ئەوسا هەموو کەسەکان بەیەکجاری دەمردن و ژیان بەردەوام نەدەبوو..\nبەڵام خودای گەورە بیسەرو دانایە شتەکان بەباشترین شێوە دروست دەکات،\nمەبەستم لەم پێشەکیە ئەوەیە بڵێم هەموو کەسەکان لەبیرکردنەوە جیاوازن کەواتە ڕاوبۆچونیشیان جیاوازە چونکە هەر کەسێک لە گۆشە نیگایەکەوە سەیری دەوروبەری دەکات وڕاوبۆچون لە مێشکی سەرچاوە دەگرێ وئاراستەی خەڵکانێک دەکات ڕەنگە ڕاوبۆچونی ڕاست بێت و ببێتە هۆی گۆڕینی کەمێک لە ڕەفتاری خەلک\nلەوانەشە بەپێچەوانەوە بێت\nهەر کەسەو بەگوێرەی بیرکردنەوەی خۆی بڕیار لەسەر شتەکان دەدات\nبەڵام مەرج نیە هەموو بڕیارەکان ڕاست بێت،\nبۆیە بڕیار دان کارێکی ئاسان نیە ،چونکە بڕیاری هەڵە دەبێتە هۆی تێکچونی باری دەروونی و لایەنی سلبی دەبێت لەسەر ژیانی چەند کەسێک\nبۆیە بەشێوەی ژیرانەو باش بیرکردنەوەی قوڵ و پرس کردن بەچەند کەسێکی شارەزا ئینجا بڕیار بدەن\nلە ئەنجامدا بڕیارێکی دروست دەردەچێت.\nPosted by khoshi at 10:55 PM 0 comments\nنزیکەی نیو کاتژمێر پێش ئێستا زۆرترین ووشەی جوان لە ناخم هەڵدەقوڵان\nمنیش لە مۆبایلەکەم لەnotesتۆمارم دەکرد بەڵام نازانم هۆکاری چی بوو لەناکاو مۆبایلەکەم کوژایەوە\nلەم کاتەشدا وەک بڵێی مێشکی شڵەژاوم فۆرمات کرابێ وایە،تەنها شتێک لە مێشکم مابێ و فۆرمات نەکرابێ بریتی بو: لە دلتوندی کە ئەویش سەرچاوەی بێزاری وڕەشبینی وتەوژمی خەم وشەپۆڵی فرمێسکە\nکە هەموو دارە بەردارەکەی ئاوات وخونچە سوورەکانی خەونە ڕەنگاوڕەنگەکان و گژوگیای سەوزی خۆزگە\nلەگەڵ خۆی رادەماڵێ بێ ئەوەی بەزەیی بەهیچ کامیان بێتەوە...\nواتە بەشێوەی دڵڕەق مامەڵەیان لەگەڵدا دەکات،\nهەرچەندە من بەردەوام دەمەوێت هەندێک لە ڕەفتارەکانم بۆ باشتر بگۆڕم لایەنێکی ئیجابی هەبێت لەسەر کەسایەتیم و باشتر نیشاندانی............\nبەڵام دیسان بێزاری و دڵتوندی دەبێتە لەمپەر لەبەردەم گۆڕینی ڕەفتارم بەمەش نائومێدی بەجارێک هێرشم بۆ دێنێت توانای زاڵ بوونم نیە بەسەریدا....\nبەڵام ئەمەش ناگەیەنێت کە دەستەوەستان بم وتەسلیم بم.\nPosted by khoshi at 6:50 AM 1 comments


پەرتووکی "پاڵە‌وانی من تۆی" چاپ و بڵاو کرایەوە\nهەفتەی داهاتوو پردی سەرەكیی نێوان هەولێر و كەركووك دەكرێتەوە\nله سلێمانی 22 تووشبووی نوێی كۆرۆنا تۆمار كران\nشۆفێری تاكسییەكانی هەولێر پابەندی بەستنی ماسك دەكرێن\nكۆگایەكی گۆشت لە هەولێر داخرا\nفڕۆكه‌كانى توركیا گونده‌كانی سنوورى سیده‌كانیان بۆردومان كرد\nشەریف فەلاح 05/05/2020 - 10:09 پەرتوك\nكتێبی "پاڵە‌وانی من تۆی" کە بە پێشنیاری کۆمیتەی چاودێری نەتەوە یەکگرتووەکان و گرووپی تەندروستی و پشتیوانیی کۆمەڵایەتی – دەروونناسی ((IASC MHPSS RG) ئامادە کراوە، لەلایەن نووسەر و وەرگێڕێکی کوردەوە کرایە کوردی و بڵاو کرایەوە.\nبەپێیز زانیاریی پێگەی هەواڵی هاژە لە ڕۆژهەڵاتی کوردستان کتێبی "پاڵەوانی من تۆی" بە هاوبەشی لەلایەن پسپۆڕانی نێودەوڵەتی، ناوچەی و دامەزراوەکانی ئەندام و دایکان و باوکان و ڕاهێنەرانی منداڵانی ١٠٤ وڵاتی جیاوازەوە ئامادە کراوە.\nله سلێمانى کارمەندێكى كارگه‌ی شیش ماس به‌هۆى ته‌قینه‌وه‌یه‌كه‌وه گیانی لەدەست\nوه‌زاره‌تى ناوخۆ ئاگادارییه‌كى بۆ سه‌رجه‌م هاووڵاتییان بڵاو كرده‌وه


81 جار خوێندراوەتەوە کات10:36 بەروار24-05-2019\nرێكخراوی هه‌نگاو بۆ مافی مرۆڤ رایگه‌یاند، دوای جێگیر بوونی گرووپێكی هێزه‌كانی حه‌شدی شه‌عبی عیراق له شاری شنۆی رۆژهه‌ڵاتی كوردستان، گرووپێكی دیكه‌ی ئه‌و هێزه عیراقیه‌ی نزیك له ئێران له نێوان شاره‌كانی سه‌قز و بۆكان جێگیربوون.\nڕێکخراوی مافی مرۆڤی هەنگاو ئاماژەی بەوەكردووە،، لەماوەی ڕۆژانی ڕابردوودا زیاتر لە ١٠٠ کەس لە هێزەکانی حەشدی شەعبی بە شێوەیەکی نهێنی لە نێوان شارەکانی سەقز و بۆکان جێگیر بوون.\nفەرماندەیەکی سەربازی لە سەقز وێڕای پشتڕاستکردنەوەی ئەو هەواڵە بە رێكخراوەكە ڕاگەیاندووە کە ئەو هێزانە بە شێوەیەکی تەواو نهێنی لە کەمپی ناسراو بە ”کەمپی دیلە عێراقییەکان“ لە نێوان گوندەکانی ”سەرچاوە و سەرا“ کە لە سەر جاددەی سەقز بۆ بۆکان هەڵکەوتووە، جێگیر بوون.\nئەوەشیخستووەتەڕوو، ڕێژەی چەکدارەکانی حەشدی زیاتر لە ١٠٠ کەس بونە و هەموو جۆرە چەکێكیان پێیە.


وێنە.. لە نەخۆشخانەیەکی بەغدا منداڵێک لەدایکبووە رەنگی شینە و ٢٤ پەنجەی هەیە\nلە عێراق دەست بەسەر حەشارگەیەک و پێنج تانکەری نەوتهه‌ڵگریی بەقاچاغبراودا گیرا\nدووەم کۆمپانیای ئەمریکی کارکردنی لە بواری نەوت و غاز لە هەرێم رادەگرێت\nدۆلار دابەزی و تمەنیش روو لەبەرزییە\nوێنە.. لەکاتی کارکردندا دوو برا گیانیان لەدەستدا\nمستەفا چاوڕەش: عێراق ئەوەندە دۆخی جوان نییە پەلاماری ئێمە بدات، با برینی سەری خۆیان ساڕێژ بکەن\nدانەغاز: کارەکانمان لە فراوانکردنی کێڵگەی کۆرمۆردا بەشێوەیەکی کاتی راگرتووە\nتاقیکردنەوەکانی پۆلی ١٢ بە بەشداری زیاتر لە ١٠٧ هەزار خوێندکار لە هەرێم دەستی پێکرد\nوتەبێژی سەرۆکایەتی تورکیا: ئامادەین لەهەرکاتێکدا ئۆپراسیۆن لە سوریا ئەنجام بدەین\n22892 جار خوێندراوەتەوە\nدەستەی کەشناسی و چاودێریکردنی بومەلەرزەی عێراق رایگەیاند، دوانیوەڕۆی رۆژی یەکشەممە شەپۆلێکی خۆڵبارینی چڕ روو لە وڵات دەکات و بەرەبەیانی رۆژی سێشەممە وردە وردە کاریگەرییەکەی کەمدەبێتەوە. دەشڵێت، "لە هەریەک لە پارێزگاکانی سلێمانی و هەولێر پلەکانی گەرما چوار بۆ پێنج پلە دادەبەزن".\nئەمڕۆ هەینی، عامر جابری بەڕێوەبەری بەشی راگەیاندنی دەستەی کەشناسی و چاودێریکردنی بومەلەرزەی عێراق بە ئاژانسی هەواڵی عێراقی راگەیاند، شەپۆلێکی خۆڵبارینی چڕ روو لە وڵاتدەکات.\nئاماژەی بەوەشدا، لە دوانیوەڕۆی رۆژی یەکشەممەی داهاتووەوە وڵات دەکەوێتە ژێر کاریگەری بەرزە پەستانێک کە لە خۆرهەڵاتی دەریای سپی ناوەڕاستەوە روو لە وڵات دەکات.\nئاماژەی بەوەشدا، رۆژی یەکشەممە ئاسمانی وڵات ساماڵ دەبێت و کەمێک تۆز لە هەوادا دەبێت و لە بەشی خۆرئاوای وڵاتەوە وردە وردە دەست بە چڕبوونەوەی خۆڵبارین دەکات.\nعامر جابری باسی لەوەشکرد، پلەکانی گەرماش دەست بە نزمبوونەوە دەکەن و بەرزبوونەوەی خۆڵبارینەکەش لە ٣٠ کیلۆمەترەوە بۆ ٤٠ کیلۆمەتر لە کاتژمێرێکدا بەرزدەبێتەوە.\nدەشڵێت، رۆژی دووشەممە خۆڵبارینەکە چڕتر دەبێتەوە و ئاستی بەرزییەکەی دەگاتە ٥٠ کیلۆمەتر لە کاتژمێرێکدا.\nبەڕێوەبەری بەشی راگەیاندنی دەستەی کەشناسی و چاودێریکردنی بومەلەرزەی عێراق ئەوەشی ئاشکرا کرد، لە هەرێم خۆڵبارینەکە لە پارێزگاکانی سلێمانی و هەولێر چڕتر دەبێت و پلەکانی گەرماش چوار بۆ پێنج پلە نزم دەبنەوە.\nلە کۆتایی قسەکانیدا، عامر جابری بەڕێوەبەری بەشی راگەیاندنی دەستەی کەشناسی و چاودێریکردنی بومەلەرزەی عێراق وتیشی، بەرەبەیانی رۆژی سێشەممە وردە وردە کاریگەری خۆڵبارینەکە دەست بەلاوازبوون دەکات و بەگوێرەی گۆڕانکارییەکانی کەشوهەواش پلەکانی گەرما بەردەوامدەبن لە دابەزین.\nهێزی پێشمەرگە جوڵەی پێکراوە و کۆمپانیای دانەغازیش هۆشداری داوەتە حکومەتی هەرێم


لاوتارۆ دوای نوێکردنەوەی بۆندەکەی ونبووە\nلە دوایین ڕووبەڕووبوونەوەی یانەی ئینتەر میلان بەرامبەر میلان، لاوتارۆ مارتینێز پەناڵتییەکی لەدەستدا و درێژەیدا بەو نەزۆکییە هونەرییەی بەرۆکی گرتووە.\nهێرشبەرەکەی ئەرجەنتین لە 28ی تشرینی یەکەمی 2021 گرێبەستی لەگەڵ یانەی ئینتەر میلان نوێکردەوە، پێشتریش لە دووی تشرینی یەکەمی 2021 بەرامبەر ساسولۆ بەلێدانی سزا گۆڵێکی تۆمارکردبوو، لەو ڕێکەوتەوە تاوەکو ئێستا هێرشبەرەکە لە تۆمارکردنی گۆڵدا بەهیچ شێوەیەک سەرکەوتوو نەبووە.\n— Alfredo Pedullà (@AlfredoPedulla) November 8, 2021\nلە دەستپێکی کالچیۆ و لەکۆی شەش ڕووبەڕووبوونەوە، لاوتارۆ پێنج گۆڵی تۆمارکرد، بەڵام لەدوایین پێنج یارییدا کە ماوەی مانگێکی تەواو دەکات هیچ گۆڵێکی تۆمارنەکردووە، شەوی ڕابردوو بەرامبەر میلان لە دێربی مادۆنینا دەرفەتی هەبوو بەلێدانی سزا کۆتایی بەو نەفرەتە بهێنێت، بەڵام سەرکەوتوو نەبوو.\nبەپێی سەرچاوەکان، سیمۆنی ئینزاگی-ی ڕاهێنەر کار لەسەر گەڕاندنەوەی هێرشبەرەکەی تانگۆ دەدات، بۆ ئەو مەبەستەش چەندین پلانی جیاوازی بەگەڕخستووە، بەتایبەت لە بوارە دەروونییەکانەوە هەوڵدەدات یاریدەدەری یاریزانەکەبێت، لە گەڕاندنەوەی توانا هونەری و دەروونییەکانی.\nوێنەیەك ڕۆژنامەیەك دادەخات.. دەستی خامنەیی لەسەر ژمارەكانی هەژاری لە ئێران\nیەکێتیی ئەوروپا 30%ی بودجەکەی بۆ بەرەنگاربوونەوەی گۆڕانی ئاووهەوا تەرخانکردووە\nسانتۆس: بە مۆندیال نەگەین دەستلەکاردەکێشمەوە\nبەڕێوەبەری هونەریی هەڵبژاردەی پۆرتوگال، فێرناندۆ سانتۆس دووپاتیدەکاتەوە، ئەگەر هەڵبژاردەکەی بە مۆندیالی 2022ی قەتەر نەگات، دەستلەکاردەکێشێتەوە. یەکشەممەی ڕابردوو، سەرەڕای…\nیانەی ڕیاڵ مەدرید بەهۆی خراپی ئەنجامەکانەوە دەناڵێنێت، سەرچاوەکان ئاماژە بە دوورخستنەوەی زینەدین زێدان دەکەن و ئەوەش ڕاهێنەرەکەی بەتەواوی…\n(ڤیدیۆ) میدیاکان گرتەیەکی ئیسکۆیان بڵاوکردەوە گاڵتە بە زێدان دەکات\nلە پڕۆگرامێکی وەرزشیی ئیسپانیدا، گرتەیەکی ئیسکۆ ئالارکۆنی ئەستێرەی ئیسپانی یانەی ڕیاڵ مەدرید بڵاودەکرێتەوە، تیایدا بە گاڵتەجاڕییەوە ئاماژە…\nوازدەهێنێت؟ بەیل سوپرایزێکی بۆ ڕیاڵ ئامادەکردووە\nگاریس بەیلی وێڵزی یاریزانی یانەی ڕیاڵ مەدرید، پەیامێکی نهێنی و نەزانراو ئاڕاستە دەکات و گومان لەسەر بەردەوامبوونی دروستبووە.…


وەرگێڕانی لە عەرەبییەوە: حەمەسوار عەزیز\nئەمە ئەو پرسیارەیە کە ھەزاران پیشەمەندی شانۆیی و ملیۆنان خەڵکی ئاسایی بێئومێد بوون لە کردنی.\nلەو ساڵانەدا کە دیمەنەکە بایەخی نەبوو، بە بەراورد لەگەل گۆڕەپانەکانی شارو زەوییەکانی دەوڵەت کە تراژیدیای رەسەنی ژیانی تیا نماییش دەکرا.\nبۆ ئێمە چییە؟\nبەلەکۆنە ئاوزێڕکراوەکان و داڵانەکانی ھۆڵە شانۆییەکان، کورسییە قەدیفەکان و دەسکە پیسبووەکان و دەنگی ناسکی ئەکتەرەکان، یا بە پێچەوانەوە وەک شتێک کە جیاواز دەردەکەوێت.\nکابینەی رەش کە پەڵەی خوێن و قوڕاوی پێوەیە، لێکەتنی زیانبەخشی جەستە رووتەکان لە ناوەوە، دەتوانێت باسی چیمان بۆ بکات؟\nشانۆ دەتوانێت باسی ھەموو شتێکمان بۆ بکات: وەک چۆن خوداوەند لە بەرزاییەکان و وەک چۆن بەندکراوەکان لەناو ئەشکەوتە لەبیرکراوەکانی ژێر خۆڵ تەقەت دەکرێن، وەک چۆن سۆزەکان بەرزمان دەکاتەوەو عەشق تێکمان دەشکێنێت، چۆن مرۆڤێک دەتوانێت پێویستی بە مرۆڤێکی چاک نەبێت لە جیھانەکەییدا، چۆن دەکرێت بێ ھیوابوون بڵاوبێتەوە، چۆن خەڵک دەتوانن بێخەم بژین و منداڵەکان لە سەربازگەکانی پەناھەندەیی لەناودەچن، چۆن دەتوانن ھەموویان بگەڕێنەوە بۆ بیابان، چۆن ناچار دەکرێین رۆژ لەدوای رۆژ لە خۆشەویستەکانمان دوور بخرێینەوە، شانۆ دەتوانێ باسی ھەموو شتێکمان بۆ بکات، شانۆ ھەمیشە وابووە و ھەرواش دەمێنێتەوە.\nئێستاو بە درێژایی پەنجا یا حەفتا ساڵی رابردوو، لەبەر ئەوەی ئەگەر بەشێوەیەکی تایبەت وەک پێویستی بڕوانیتە ھونەرە جوانەکان، دەتوانی درک بەوە بکەی کە تەنھا شانۆ دەتوانێت ووشەمان لە دەمەوە بۆ دەم پێبدات، روانینمان لە چاوەوە بۆ چاو، ئاماژەمان لە دەستەوە بۆ دەست.\nشانۆ پێویستی بە دەلال نییە لەنێوان نەوەکانی مرۆڤ، بەڵکو ئەو ئاراستە روونە پێکدەھێنێت کە روونترە لە روناکی، ئەو بەھیچ شێوەیەک ئینتمای بۆ ئاراستەی باشوورو باکوور، رۆژھەڵات و رۆژئاوا نییە، ئەو گیانی روناکییە کە لە ھەر چواری لای کەونەوە تیشکدەداتەوە، ھەموو خەڵکەکەش زوو دەیناسن، جا ئەم کەسانە خۆشیان بووێت یا ئەوانە بن کە رووی تێ ناکەن.\nئێمە ھەموو کات شانۆیەکمان پێویستە کە بەجیاوازی دەمێنێتەوە، پێویستمان بە شانۆیەکە شێوەکانی جۆراو جۆرو جیاواز بن، لەگەل ئەوەش لەنێو ئەو ھەموو فۆرمە بەردەستانەو جۆرە شانۆیانە، جۆری سەرەتایی دەیسەلمێنێت کە ئەو زۆرترین پەسەند کراوە.\nفۆرمەکانی شانۆی سرووتئامێز نابێت بخرێتە نێو رووبەرووبوونەوەیەکی دەستکرد لەگەل لەگەل بەشارستانیبوونی میللەتان، کللتووری شارستانی رۆژ بەرۆژ شەوکەتی نامێنێت و ئەوەی بە فۆرمەڵەی کللتووری دەناسرێت شوێنی ناسنامە سەرەتاییەکان دەگرێتەوەو لە دیمەنەکە دووری دەخاتەوە وەک چۆن ئومێدی ئێمەی لەو بەیەکگەیشتنە دوورخستەوە.\nمن بەروونی دەبینم شانۆ دەرگاکانی دەخاتە سەرپشت بۆ ھاتنەژوورەوەی خۆڕایی ب ۆ ھەمووان. ھەموو ئامێرە ئەلیکترۆنییەکان و کۆمپیوتەرەکان بۆ دۆزەخ، تەنھا بڕۆنە شانۆ و ریزەکانی پێشەوە داگیر بکەن، بالەکۆنەکانیش...\nگوێ لە ووشە بگرن، بیر لە دیمەنە زیندووەکان بکەنەوە ، ئەوە شانۆیە لەبەردەمتان فەرامۆشی مەکەن، دەرفەتی بەشداریکردن تیاییدا لە دەست مەدەن، چونکە لەوانەیە ئەوە بەنرخترین دەرفەت بێت لەو ژیانی بەتاڵەو ھەڵاتووەمان.\nئێمە پێویستیمان بە ھەموو جۆرەکانی شانۆیە، بەڵام یەک شانۆ ھەیە ھیچ مرۆڤێک پێویستی نییە، مەبەستم شانۆی گەمە سیاسییەکانە، شانۆی سیاسییەکان، شانۆی کارە بێسوودەکانیان، ئەوەی کە بەدڵنیایش پێویستمان پێی نییە شانۆی تیرۆری رۆژانەیە، جا لەنێوان تاکەکان یا کۆمەڵەکان بێت، ئەوەی پێویستمان پێی نییە شانۆی تەرمەکان و خوێنە لە گۆڕەپان و شەقامەکان، لە پایتەختەکان و ھەرێمەکان، شانۆیەکی درۆزن کە باس لە شەڕی ئایینەکان و رەگەزە نەتەوەییەکان بکات.\n• ئەناتۆلی لە ساڵی ١٩٤٣ لە روسیا لە دایکبووەو یەکێکە لە دەرھێنەرە دیارەکانی روسیا و ئەوروپایەو بەڕێوەبەری ماڵی شانۆی مۆسکۆیە، چەندین خەڵاتی لە روسیاو ئیتالیاو فەڕەنسا و بوڵگاریا وەرگرتووە.


خولی پلە یەکی هۆڵەندا - ویلیام II vs ڕۆدا جەی سی - Soccer - Yariga - Results, fixtures, tables and statistics\nگرۆنینگێن vs. توێنتی ئوترێخت vs. ئالکمار سپارتا ڕۆتێردام vs. گەو ئەهێد ئیگڵز هێراکلێس vs. فێینورد ڤیتێسی vs. ئوترێخت ویلیام II vs. ڕۆدا جەی سی هێرنێڤین vs. پی ئی سی زڤولێ فێینورد vs. ئێکسێلسیۆر توێنتی vs. سپارتا ڕۆتێردام ئایندهۆڤن vs. گرۆنینگێن\nویلیام II vs ڕۆدا جەی سی 0-0\n'56 بۆ ڕۆیل برۆوێرس\n'84 بۆ A. Kali\nD. Katz Boysen (DNK)\n'73 بۆ Farshad Noor\nس. چێڕچ (WAL)\n'85 بۆ N. Mytides\n'55 بۆ د. کۆپەرس\nD. De Silva (AUS)\nR. van Iersel (NLD)\nT. Blättler (NLD)\n'55 بۆ G. Joppen\nڕۆیل برۆوێرس (NLD)\n'56 بۆ M. Milec\n'62 بۆ A. Calcan\n'73 بۆ D. Katz Boysen\n'84 بۆ B. van den Boomen\n'85 بۆ س. چێڕچ\nY. Anastasiou (GRC)\n24 G. Joppen 31'\n1 B. van Leer گ\n14 A. Ajagun 90+5'\n23 س. چێڕچ\n27 F. Ananou 60'\n21 R. van Iersel گ\n5 د. کۆپەرس بۆ G. Joppen 55'\n20 A. Kali بۆ B. van den Boomen 84'\n22 B. Ogbeche\n28 Asumah بۆ A. Calcan 62'\n22 Y. De Winter گ\n4 ڕۆیل برۆوێرس بۆ M. Milec 56'\n11 N. Mytides بۆ س. چێڕچ 85'\n24 Farshad Noor بۆ D. Katz Boysen 73'\n29 T. Blättler


کوردیپێدیا - عەلی عوسمان عەلی پارێزگاری پێشووی هەڵەبجە بە وەکالەت، لەکۆتا رۆژی کارکردنیدا پەیامێک بڵاو دەکاتەوە\n📝 عەلی عوسمان عەلی پارێزگاری پێشووی هەڵەبجە بە وەکالەت، لەکۆتا رۆژی کارکردنیدا پەیامێک بڵاو دەکاتەوە | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\nعەلی عوسمان عەلی پارێزگاری پێشووی هەڵەبجە بە وەکالەت، لەکۆتا رۆژی کارکردنیدا پەیامێک بڵاو دەکاتەوە\nبە ناوی خوای گەورە.\nهەڵەبجەهەڵەبجەیە خۆشەویستەکان،کەسوکاری سەربەرزی شەهیدان، دانیشتوانی سنوری پارێزگای هەڵەبجەی هەمیشە زیندوو.\nئەمرۆ کۆتا رۆژی کارکردنمان بو وەک پارێزگاری هەڵەبجە بە (وەکالەت)، سوپاس بۆ خوای گەورە و بۆ پشتیوانی دلسۆز و هاوکارنمان لە تیمی پارێزگای هەڵەبجە و حوکومەتی هەریمی کوردستان، ئه و ئەرکەی خرابوەیە سەرشانمان هەر لە سەرەتایی دروستبوون و بونیاد نانی ئەم پارێزگایە هەموو هەوڵ و کۆششیکی خۆمان خستە گەر بۆ سەر پێ خستنی و دروست کردنی هەیکەلی ئیداری و کاریگێری پارێزگاکە، لە گەڵ هاوکارنمان شه و رۆژمان خستە سەر یەک بۆ ئەوەی بتوانین لە گونجاو ترین کات و به و ئیمکانیاتە کەمەی کە لە بەردەست بوە، توانیمان زۆری لە کارەکان بە کۆتا بگەینن و هەندیکی تر لە پرۆژە و کارەکان لە قوناغەکانی کۆتایی بێت، ئەمە سەرەڕای بوونی ئاستەنگ و گرفتی یاسایی و دارایی لە بەردەمان، بەڵام پەرۆشیمان و دلسۆزیمان بۆ هەڵەبجە و کارەکەمان هیچ کات ساردی نەکردینە لە شان خستنە ژیر ئه و ئەرکە قورسە.\nبەرێزان، لە ماوەی کارکردنمان بە ئەوپەری هەست کردن بە بەرپرسیارێتی و لە روانگەی سەرەوەری یاسا و بێ گوێدانە ئینتیمای حیزبی و سیاسی بە شاهیدی هەموو لایەک کارەکانمان راپەراندەوە، کە ئەوە بە شانازییەکی گەورە بۆ خزمەتکردنم بە ئیوەی بەرێز دەبێنم، چونکە من هەمیشە خزمەت کردن بە هەڵەبجە بە شەرەفێکی گەورە زانیوە.\nخۆشەویستان، ویست و ئیرادەی ئێمە هەمیشە بۆ ئەوە بوە کە هەلەبجە لە گۆشەگیری نەجات بدەین و له و بوارەش پرۆژەی ستراتیژی گرنگ پێشەکەش بە حوکومەتی هەریمی کوردستان و بە تایبەتر بەرێز (کاک قوباد، جێگری سەروکی حوکومەت) کراوە، کە بریار دراو کاری جدی لە سەربکرێ و لە ئایندەی نزیکدا بخریتە بواری جێبەجێکردنی و هەندیکی لە سەر رەزامەندی حوکومەتی ئیران وەستاوە وەک کردنەوەی (مەرزی شوشمێ)، تەواو بوون کردنەوەی مەرزی نیودەوڵەتی (پشتە) لە ئەنجامی هەوڵە بەردەوامەکانمان بوو.\nبە بریاری کردنەوەی فەرمانگە فیدراڵیەکانی حوکومەتی عێراق لە پارێزگای هەڵەبجە، هەنگاویکی گەورەمان بڕی لە چەسپاندنی نوزدەهەمین پارێزگای عێراق،هیوام وایە کە بەرێزان لە پارێزگای هەڵەبجە کار بکەن بۆ دیاری کردنی سنوری پاریزگاکە لە ئاستی حوکومەتی عێراق و درێژە پیدەری کارەکان بن ئینشاللە.\nبەرێزان، ئێمە لە هەر پله و و پۆستیک بین یان لە هەر شوین و جێگایەک بین، ئەولەویەت و شانازی بۆ ئێمە بریتیە لە خزمەتکردن بە نیشتیمان و کەسوکاری سەربەرزی شەهیدان و هەڵەبجە و کوردستان.\nهیوای سەرکەوتن بۆ ستافی نوێ پارێزگا و هاوکارانم دەخوازم، ئۆمیدی کاری باشتر و خزمەتی زیاتریان بۆ هەلەبجە لێدەخوازم.\nسوپاس بێ پایانم بۆ بەرێز جێگری سەروکی حوکومەتی هەریم (کاک قوباد) و تیمێ راویژکارانی کە هاوکار و پشتیوانی جدی بوون هەر لە سەرەتایی بە پارێزگا بونی هەڵەبجەوە، سوپاس بۆ سەرۆکایەتی حوکومەتی هەریمی کوردستان و وەزیرە بەرێزەکان و وەزیری ناوخۆ کە هەمیشە هاوکار بوون.\nسوپاس بۆ حوکومەتی فیدڕالی عیراق و وەزیرە پەیوەندیدراەکانی دەکەین.\nسەرکەوتوو و سەربەرز بن.\nعەلی عوسمان عەلی\n➕ ئەم بابەتە لەلایەن: (هاوڕێ باخەوان)ەوە لە: Oct 8 2018 1:25PM تۆمارکراوە


زنجیرە کۆمێدی "نوون. خ" نیشاندەری جوانییەکانی ناوچە کوردنشینەکان - Mehr News Agency\nAP ١٤٠٠ Farvardin ٢٤ ٠٧:٢٦\nNews Code 36772\nبە پێی هەواڵی مێهر، ئەم زنجیرە کۆمێدییە لە لایەن سەعید ئاقاخانی، دەرهێنەری کوردەوە بەرهەم هاتووە و لەم ساڵانەدا توانیویە باشترین پێگە لای خەڵکەوە بۆ خۆی دەستەبەر بکات. ئاقاخانی لەم فیلمەدا زۆرتر لە ئەکتەرە کوردەکان و خەڵکی خۆجەیی کەڵکی وەرگرتووە و بە گشتی ژیان، سروشت، فەرهەنگ و جل و بەرگی ناوچە کوردنشینەکانی بە باشی وێنا کردووە.\nئەم زنجیرەیە لە وەرزی یەکەم واتا ئەوەی سێ ساڵ پێشتر بڵاو کرایەوە ڕەخنەی زۆری لە سەر بوو بەڵام بەختەوەرانە لە بەشەکانیتریدا زۆر گۆڕاو و بە باشی سەرکەوت و وەکوو زنجیرەی زۆرتر بینراوی ئێران ناسێندرا.\nکەڵک وەرگرتن لە مۆسیقای ڕەسەن، خاڵی ئەرێنی زنجیرەکە بوو\nوەرزی سێهەمی زنجیرەکە خاڵی ئەرێنی زۆری بوو و لە ڕاستیدا هەموو بوارەکانی لە بەرچاو گرتبوو بۆ وێنە جوغرافیای ناوچە کوردنشینەکانی بە باشی وێنا کرد. لە بەشی مۆسیقادا بە تێکەڵ کردنی مۆسیقای کوردی و فارسی و هەروەها بڵاو کردنەوەی مۆسیقای ڕەسەنی ماموستایانی بەناوبانگ وەکوو حەسەن زیرەک، مەزهەر خالقی، هومەر دزەیی و شاکرۆ لە بەشە جۆراوجۆرەکاندا سەرنجی خەڵکی زۆرتر ڕاکێشا.\nئەم زنجیرەیە بە بۆنەی لەبەرچاو گرتن و نیشان دانی هەندێ بابەت وەکوو شێوەزاری خەڵکی کرماشان، جلی جوان و ڕازاوەی خەڵکی ناوچە کوردنشینەکان، نیشان دانی فەرهەنگی هاودڵی و یەکگرتوویی بە باشی توانی لە گەڵ خەڵکدا پێوەندی بگرێت و ببێتە بەشێک لە بەرنامەی خەڵکی ئێران و لە ئەنجامدا ببێتە باشترین فیلمی نەورۆزی لە ڕوانگەی بینەرانەوە.\nکاریگەری "نوون.خ" لە سەر گەشتیاریی ناوچە کوردنشینەکان\nئەم زنجیرەیە لە شارەکانی کرماشان، کوردستان و ئیلام ساز کراوە و بێگومان لە ناساندنی شوێنە مێژوویی و گەشتیارییەکاندا سەرکەوتوو بووە و دەتوانێ ببێتە هۆی سەردانی گەشتیاران بۆ ئەم ناوچانە و تەنانەت لە سەر ئابووری ئەم ناوچەش کاریگەری ببێت.\n"نوون.خ" وەها لە دڵی خەڵکدا جێ خۆی کردۆتەوە کە نەک هەر لە سەر کەناڵی سەرانسەری ئێران، بەڵکوو لە تۆڕە کۆمەڵایەتییەکانیش بڵاو دەبێتەوە و خەڵک دیسانەوە پێیان خۆشە بیبینن.\nدەرهێنەری ئەم زنجیرەیە لە وەرزی سێهەمەکەیدا زۆرتر دەڕوانێتە کێشەکانی ڕۆژانەی خەڵک و بە شێوەی کۆمێدی خەم و نیگەرانی و کێشە کۆمەڵایەتییەکان و داخوازی خەڵک بە بەرپرسان ڕادەگەینێت کە ئەمەش یەکێک لە هۆکارەکانی سەرنج ڕاکێش بوونی ئەم زنجیرەیە بوو.\nبە گشتی ئەم زنجیرەیە لە بەشی یەکەمدا ڕەخنەی زۆری لە سەر بوو و هەندێ جار بە ڕووخێنەری فەرهەنگی کورد ناوی لێ دەبرا و ڕەخنەگران پێیان وابوو دەرهێنەرەکە بە ئەنقەست ویستوویە جل و زمان و فەرهەنگی ناوچە کوردنشینەکانی ئێران بباتە ژێر پرسیارەوە و مەبەستی نەرێنی بووە کەچی لە وەرزی دووهەم و بە تایبەت وەرزی سێهەمدا سەعید ئاقاخانی هەموو ئەو ڕەخنانەی لە بەرچاو گرت و بەو شێوەی کە داخوازی خەڵک و کارناسان و خاوەن ڕاکان بوو درێژەی بە کارەکەی دا و بە باشی توانی بچێتە دڵی خەڵکەوە و سەرکەوتنێکی باش بۆ خۆی دەستەبەر بکات.


کوردیپێدیا - سۆران: لەماوەی شەش مانگدا روداوەکانی هاتوچۆ 135 هاوڵاتی کردوەتە قوربانی\n📊 سۆران: لەماوەی شەش مانگدا روداوەکانی هاتوچۆ 135 هاوڵاتی کردوەتە قوربانی | پۆل: ئامار و راپرسی | زمانی بابەت: 🏳 کوردیی ناوەڕاست\nسۆران: لەماوەی شەش مانگدا روداوەکانی هاتوچۆ 135 هاوڵاتی کردوەتە قوربانی\nئاکۆ حەمەد رابی، سۆران: بەڕێوەبەری راگەیاندنی پۆلیسی هاتوچۆی سۆران، ئیبراهیم ئەحمەد، ئەمڕۆ، دوشەممە، بەئاوێنەنیوزی راگەیاند، لەماوەی شەش مانگی ئەمساڵدا لەسنوری قەزاکانی سۆران- چۆمان- رەواندزو مێرگەسۆردا 85 روداوی جۆراوجۆری هاتوچۆ رویانداوه و لەئەنجامیشدا135 هاوڵاتی بونەتە قوربانی. که له و ژمارەیە 15 هاوڵاتی گیانیان لەدەستداوه و 120 هاوڵاتیش بریندارو کەمئەندامبون.\nئەوەشی رونکردەوە کە زۆربەی روداوەکانی هاتوچۆ لەرێگەی، هامڵتۆن، لەسنوری قەزای چۆمان رویانداوه و تەنها لەهەفتەی رابردودا 5 هاوڵاتی له و رێگەیەدا گیانیان لەدەستداوە.\nبەڕێوەبەری راگەیاندنی پۆلیسی هاتوچۆی سۆران هۆکارەکانی زۆری روداوەکانی هاتوچۆی لەناوچەکەدا گەڕاندەوە بۆ خراپی رێگه و بانەکان و خێرایی لێخوڕین و پابەندنەبونی شوفێران بەمەرج و رێنماییەکانی هاتوچۆ.\n📅 رۆژی دەرچوون: 08-07-2013\n➕ ئەم بابەتە لەلایەن: (هاوڕێ باخەوان)ەوە لە: Jul 8 2013 1:01PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 27 2016 6:46PM باشترکراوە


کاربەدەستێک لە وەزارەتی بەرگری ئەمەریکا ڕەتیکردەوە باس لە وادەی کشانەوەی هێزەکانی ئەمەریکا لە سوریا بکات، دەڵێت ئەو کارە بە هەماهەنگی لەگەڵ هاوپەیمانان دەکرێت.\nتۆم کرۆسن بەرپـرس لە ئۆفیسی وەزیری بەرگری ئەمەریکا بە کەناڵی ئەلحوڕەی گوتووە ڕانەگەیاندنی خشتەی کاتی کشانەوەی هێزەکان لە سوریا لەسەر ڕێنمایی فەرماندە لەشکریـیەکانە و پەیوەستە بە لەناوبردنی داعش و هەروەها دانانی میکانیزمێک بۆ مسۆگەرکردنی سەقامگیری ناوچەکە لە پاش کشانەوەی هێزەکان.\nجێی ئاماژەیە ڕۆژنامەی واڵ ستریت جۆرناڵ دوێنێ پـێنجشەممە لە ڕاپـۆرتێکیدا نووسیویەتی بەپـێی کاربەدەستانی ئێستا و پـێشووی ئەمەریکا لەشکری ئەمەریکا ئامادەکاری دەکات بۆ کشانەوەی هێزەکانی لە سوریا هەتا کۆتایی مانگی چوار وە بەشێکی گەورەی ئەو هێزانە ڕەنگە هەتا ناوەڕاستی مانگی سێ بکشێنەوە.\nئاژانسی دەنگ‌وباسی ڕۆیتەرزیش دەڵێت کاربەدەستێکی ئەمەریکا گوتویەتی کشانەوەکە بنکەی تەنەفیش دەگرێتەوە، ئەوەی دەکەوێتە ناوچەیەکی سنووری نزیک لە سنوورەکانی سوریا لەگەڵ عێراق و ئوردن.\nکاربەدەستێکی تورکیش گوتویەتی هێشتا ئەمەریکا باسی لە کاتی کشانەوەی هێزەکانی لە سوریا بۆ ئەنکەرە نەکردووە.\nلە لایەکی دیکە کاربەدەستێکی هێزەکانی سوریای دیموکرات بە ڕۆیتەرزی گوتووە ئەوەی دەیزانن هێشتا هیچ کشانەوەیەک نەبووە و هیچ باسێک لەسەر وادەی کشانەوە نەکراوە و دۆخەکە وەکو خۆیەتی.\nسەرۆک ترامپ لە 19 ی مانگی دوازدەی ساڵی ڕابردوو بڕیاری دا هێزەکانی ئەمەریکا لە سوریا بکشێنەوە، ئەمەش ناڕەزایی ژمارەیەک لە کاربەدەستانی لێکەوتەوە، لەوانە جێم ماتیس وەزیری بەرگری کە دەستی لەکارەکەی کێشایەوە. فەرماندە لەشکریـیەکان دەڵێن سەرۆک ترامپ بۆ ئەم مەبەستە ڕاوێژی پـێ نەکردوون.


- 6/30/2019 11:48:00 AM 30721 جار خوێندراوەتەوە\nدۆناڵد ترەمپی سەرۆکی ئەمریکا رایگەیاند لەناوچەی داماڵراوی سەربازی نێوان کۆریای باکور و باشوردا داوای لە کیم جۆن ئون کردوە کە ئایا رێگەی دەدات پێبنێتە خاکی وڵاتەکەی و دواتر کیم پێیوتوە " بەشانازییەوە قبوڵی دەکەم".\nبەشانازییەوە قبوڵی دەکەم\nبەپێی هەواڵێکی سی ئێن ئێن، سەرلەبەیانی ئەمڕۆ یەکشەممە پاش ئەوەی دۆناڵد ترەمپی سەرۆکی ئەمریکا بەمەبەستی دیدارو کۆبونەوەی لەگەڵ کیم جۆن ئونی سەرۆکی کۆریای باکور گەشتە ناوچەی داماڵراوی سەربازی نێوان کۆریا باکور و باشور، لەمەراسیمی پێشوازیکردنەکەیدا داوای لەکیم کردوە کە ئایا رێگەی دەدات پێبنێتە خاکی وڵاتەکەی، لەبەرامبەردا کیم وتویەتی " بەشانازییەوە قبوڵی دەکەم".\nپرسی داماڵینی چەکە ئەتۆمییەکانی کۆریای باکور لەبەرامبەر هەڵگرتنی سزاکان لەلایەن ئەمریکاوە کێشەیەکی مێژویی نێوان ئەو دو وڵاتە بوە، جیهانیش بەگرنگییەوە سەیری دانیشتنی سێیەمی نێوان ئەو دو سەرۆکە دەکات.\nدواتر لەکۆنگرەیەکی رۆژنامەنوسیدا ترەمپ رایگەیاند کۆبونەوەکانیان بەردەوام دەبێت و نێردەی تایبەتی خۆی ستیڤ بیجون درێژە بەکۆبونەوەکان دەدات.\nبۆ یەکەمین جار لە 12 ی حوزەیرانی 2018 دۆناڵد ترەمپی سەرۆکی ئەمریکا و کیم جۆن ئونی سەرۆکی کۆریای باکور لە سەنگافورە کۆبونەوە و یاداشتێکی لێکتێگەشتنیان واژۆکرد کە چەندین سەرەداوی رێکەوتنێکی گەورەی تێدا بەیانکرابو.\nکۆبونەوەی دوەمی نێوان هەردو سەرۆک لە 28 ی شوباتی ئەمساڵ بو لەهانۆی پایتەختی ڤێتنام کە تێیدا بەبێ هیچ ئەنجامێک و پێش وادەی دیاریکراوی خۆی کۆبونەوەکە کۆتایهات.


بەخێوكردنی ماسی له‌ناو ماڵان پەرەدەستێنێ\nسەرەڕای گرانی نرخ و هاوردەكردنی لە دەرەوەی وڵات، لەم ساڵانەی دواییدا دووكانەكانی فرۆشتنی ماسییە جوانەكان و حەوزی تایبەت بە بەخێوكردنیان زۆر بووە. فرۆشیارێكیش هێما بۆ ئەوە دەكات كە ماسی رەنگاوڕەنگ و گیاخۆر و گۆشتخۆر لە وڵاتانی ئێران و تایلەند هاوردە دەكەن و خوازیاریشیان زۆر بووە.\nسەرهەنگ عومەر حەمەد سەرپەشتیاری شوێنی (ڤان هۆلانەد)ـە بۆ فرۆشتنی ماسی رەنگاوڕەنگ و گوڵ و باڵندە. سەبارەت بە كارەكەیشی دەڵێت: "ئێمە ماوەی چەند ساڵێكە ئەو شوێنەمان داناوەو بە فەرمی مۆڵەتمان لە بەڕێوەبەرایەتی ڤینتەری وەزارەتی كشتوكاڵ وەرگرتووەو چەندین جۆری ماسی رەنگاوڕەنگ و گیاخۆر و گۆشتخۆرمان هەیە كە لە ئێران و تایلەند دیهێنین و حەوزەكانیش چەند بارزگانێكی دیاریكراو لە دەرەوە دەیهێنن و ئێمەش لەوان دەكڕینەوە، نرخی حەوزەكانی تایبەت بە ماسی لە 10 هەزار تاكو ملیۆنێك دینارە، بازاڕی فرۆشتنیشی زۆرباشە، خەڵكانێكی زۆر سەردانمان دەكەن". باسی لەوەش كرد چەندین رووەكی ئاوییان هەیە كە لەنێو حەوز دادەنرێت، لەوانە: (سپارگۆز، دیڤن باغی، كلاشوا، دراسینان، كە بۆ جوانی دادەنرێن، بەڵام زوو دەمرن".\nوەك ئەو فرۆشیارە باسیكرد، چەندین جۆری ماسییان هەیە، لەوانە: (مولی، كوبی، سۆرتێل، قرش، ئۆسكار) بەڵام جۆرێكی ماسی گۆشتخۆر هەیە بە ناوی پیڕان كە قەدەغە كراوە و ئێستا كەس ناتوانێ هاوردەی بكات. ئەوەشی خستەڕوو كە جۆرێك ماسییان هەیە بە ناوی (فایتەر) كە بۆ نەخۆشی زەردتك زۆر بەسوودە و بە سەیركردنی رێژەی نەخۆشییەكە كەم دەبێتەوە، ئەو ماسییە چەندتایبەتمەندی هەیە، لەوانە: بەبێ ئۆكسجین دەژی و دوو نێریش بەیەكەوە ناتوانن بژین و رەنگێكی سەرنجڕاكێشی هەیە.\nشاهین نیزام خاوەن (كۆمپانیای تیترا)یە بۆ فرۆشتنی ماسی و باڵندە، ئەویش هێما بۆ ئەوە دەكات كە لە وڵاتانی مالیزیا، تایلەند و ئێران ماسی هاوردە دەكەن، بەڵام "ئێران باشترە لەبەرئەوەی هەزرانترە و نزیكە لێمان و كرێی گواستنەوەی كەمترە". لەبارەی كڕیارەكانیشەوە گوتی: "هەموو چینێك سەردانمان دەكات، حەوز و ماسی دەكڕن و بەردەوام لە زیادبووندایە، ئێمەش زۆرترین جۆری ماسیمان هەیە، بەڵام داوا لە حكومەت دەكەم كارئاسانیمان بۆ بكات، چونكە من دەمەوێت پڕۆژەیەكی بەرهەمهێنانی ماسی دابێنم و چیتر پێویستمان بە دەرەوەی وڵات نەبێ، لەبەرئەوەی ئێمە خاوەن ئەزموونین و چەندین ساڵە ئەو كارە دەكەین و مۆلەتی كاركردن و تەندروستیشمان هەیە كە لەلایەن وەزارەتی كشتوكاڵ و بارزگانی پێمان دراوە".\nعومەر سەلیم دووكانێكی فرۆشتنی ماسی زینددوی هەیە و جەخت لەوە دەكاتەوە كە لە سەرەتادا بازاڕی زۆر كزبووە، لەبەر ئەوەی "خەڵك هێشتا شارەزای چۆنیەتی بەخێوكردنی ماسی نەبوون، بەڵام ئێستا لەگەڵ هێنانی جۆرەها ماسی رەنگاوڕەنگ و حەوزی جوان، كڕیاریشی زۆر بووە. گوتیشی: "من لە دووكانەكەم تەنها ماسی نافرۆشم، بەڵكو كیسەڵ و بێچووە تیمساح و ماسی قرش دەفرۆشم كە ئەوانیش كڕیاری تایبەتی خۆیان هەیە".\nلاوێن حسێن خاوەن پڕۆژەیەكی ماسی بەخێوكردنە و ئاماژە بەوە دەكات كە لە باخچەكەی خۆی چەندین حەوزی تێدا دروست كردووە، بەمەبەستی بەخێوكردن و زیادكردنی ماسییە دەگمەنەكان، گوتیشی: "لە چین و مالیزیا جوانترین و باشترین جۆری ماسیم هێناوە بۆ زاوزێ، بەڵام بەداخەوە حكومەت هیچ هاوكاری نەكردووم، من چەندین جار سەردانی وزارەتی كشتوكاڵم كردو داوای پاڵپشتیم لێكردوون، بۆ ئەوەی پڕۆژەیەكی گەورەی زاوزێی ماسی رەنگاوڕەنگ دابنێم، كەچی بێ ئومێدیان كردم، بۆیە لە رێگەی میدیاوە داوا لە حكومەت دەكەم یارمەتیمان بدات بۆ ئەوەی چیتر ماسی لە دەرەوەی هەرێم هاوردە نەكەین".\nجەمال شریف مامۆستای قۆناغی ئامادەییەو لە یەكێك لە دووكانەكانی فرۆشتنی ماسی خەرێكی كڕینی ماسی بوو، سەبارەت بە هۆكاری ئەو كارەشی گوتی: "چوومە سەردانی خزمێكم لە ماڵەوە حەوزێكی زۆر جوانیان دانابوو، ماسی رەنگاوڕەنگی تێدا بوو منیش ئارەزووم كرد حەوزێكی وا بكڕم، بەڵام نرخی حەوزەكان گران بوون، بەناچاری حەوزێكی بچووكم بە 200 دۆلار كڕی، ماسیشی بۆ دەكڕم و زۆر چێژی لێ دەبینم".\nشیلان كەریم تەمەنی 34 ساڵەو فەرمانبەرە ئەویش یەكێكە لەو كەسانەی زۆر حەز بە بەخێوكردنی ماسی جوانی دەكات و دەڵێت: "رۆژانە دوای دەوام خەریكی حەوز و سەیركردن و پێدانی خواردنی ماسییەكانم دەبم، چەندین شتی جوانم بۆ ناو حەوزەكەم كڕیوەو رۆژانە سەیریان دەكەم و زۆر خەم و ناخۆشیم لەبیر دەبنەوە، بۆیە پێموایە پێویستە هەموو ماڵێك حەوزێكی بەخێوكردنی ماسی هەبێت، گەر بچووكیش بێت".\nگەشاوی تەمەن 24 ساڵ خوێندەڤانی زانكۆیە و وەك خۆی باسیكرد "ئێستا بەخێوكردنی ماسی و دانانی حەوز لە ماڵان بۆتە دیاردەیەكی چاولێكەری و زۆر كەس لە تیڤییەكان، یاخود لە ماڵە خزمان دەیبینن و یەكسەر دەچن ئەوانیش دەیكڕن، بێ ئەوەی هیچ زانیارییەكیان لەسەر بەخێوكردن و پاككردنەوە و چاودێری ماسییەكان هەبێ، من لەگەڵ ئەوەدام حەوزی ماسی لە ماڵەوە هەبێت، بەڵام ئەویش ئەرك و ماندووبونێكی زۆری دەوێت، وەك پێدانی خواردن و چاودێری و لە هەمووی ناخۆشتر ماوە ماوە دەبێت حەوزەكە خاوێن بكرێتەوە".\nهەرێم عەلی گەنجێكی تەمەن 20 ساڵانە، ئەویش وەك خۆی ئاماژەی پێدا حەوزێكی گەورەی هەیەو 20 جۆر ماسی گیاخۆری تێدایەو وبەخێوی دەكات. گوتیشی: "من زوو زوو سەردانی دووكانەكانی ماسی فرۆشتن دەكەم و هەر جۆرێكی تازەیەیان هێنابێت، دەیكڕم و ئارەزوویەكی لە رادەبەرم بۆ بەخێوكردنی ماسی هەیە، تەنانەت لە خۆشەویستی ماسیدا گۆشتی هیچ جۆرە ماسییەك ناخۆم، بەردەوام هاوڕێكانم هان دەدەم بۆ بەخێوكردنی ماسی، چونكە بەلای منەوە شتێكی ئەوەندە جوان و ناسكە وەسف ناكرێت، بەبینینی زۆر دڵخۆش دەبم".\nكارزان كەمال لەگەڵ دوو كوڕی بچكۆلانەی خەریكی كڕینی حەوز و ماسی بوو، ئەو بە سەرسامییەوە گوتی: "ماوەیەكە منداڵەكانم هەراسانیان كردبوم، هەموو كات دەیانگوت ماسیمان دەوێت، منیش بەناچاری هاتووم بۆیان بكڕم، لەبەر ئەوەی دراوسێكانم هەموویان هەیانەو منداڵەكانیشم بینیویانە، هەر بۆیە شەو و رۆژیان لێ حەرام كردبووم، سەرباری ئەوانیش دایكی منداڵان لەوان زیاتر داوای دەكرد، هەر رۆژێ جۆرە قوڕێكی تازە بۆ سەری فەقیر پەیدا دەبێت".\nئاشنا گەڵالی توێژەری كۆمەڵایەتییەو سەرەتا هێما بۆ ئەوە دەكات كە بەخێوكردنی ماسی بۆ جوانی لەم ساڵانەی دوایی پەرەی سەندووە و خەریكە دەبێتە دیاردە، گوتیشی: "شوێنە گرنگەكان وەك چێشتخانەو كۆمپانیا و یانەكان زۆربەیان حەوزی ماسییان بۆ جوانی داناوە، خەڵكیش كە دەیبینن، حەزی پێدەكەن. سەیركردنی ئەو ماسییانە جۆرە ئارامییەك دەبەخشێتە دەروونی مرۆڤ، بەڵام ئەوە نابێتە پێوەرێك بۆ ئەوەی كە دەبێ هەموو كەسێك لە ماڵەوە حەوزی ماسی هەبێت، ئەوە زیاتر بۆ حەز و ئارەزووی تاكەكان دەگەڕێتەوە".


ئەندامێکى سەرکردایەتى یەکێتى هێرش دەکاتە سەر ڕێککەوتنەکەى هەرێم و بەغدا لەبارەى شنگالەوە و دەڵێت، ھیچ ڕێککەوتنێک بێ ڕەزامەندی ئێزیدیەکان و بەشداربوونیان لە شنگال مایەی دڵخۆشی نییە.\nبڵێسە جەبار فەرمان لە لاپەڕى فەرمى خۆى لە فەیسبوک نوسیویەتى، "پێش ھەموو ڕێکەوتنێکی سیاسی و ئەمنی دەبوایا میژوو لەبەرچاو بگیرێت، مێژووی قوربانیدانی ئیزیدی و بەرگری هێزە ڕەسەنەکان".\nئاماژەى بەوەشکردووە، "شەڕی کورسی ھەڵبژاردن لەوێوە زەنگی لێدرا و دەگوازرێتەوە بۆ ھەموو ناوچە جێناکۆکەکان. ھیچ ڕێککەوتنیک بێ ڕەزامەندی ئێزیدیەکان و بەشداربوونیان مایەی دڵخۆشی نییە".\nلەبەرانبەر ئەو ڕەخنانەدا، سەفین گەردی، پەرلەمانتارى پارتى لە پەرلەمانى کوردستان بە میدیای حزبەکەى ڕاگەیاندووە، "بڵێسە جەبار فەرمان و هاوئاوازەكانیان، چاویان بە كارەكانی حکومەتی ھەرێمی کوردستان ھەڵنایەت، بۆیە ھەموو ھەوڵێکی خۆیان دەخەنە گەڕ بۆ ئەوەی ئەم حکوومەتە ناشرین بکەن".\nپێشتریش وتەبێژی حكومەتی عێراق ڕایگەیاند، مستەفا كازمی، سەرۆك وەزیران سەروكاری ڕێككەوتنێكی مێژوویی كردووە لە شەنگال كە دەسەڵاتی فیدراڵی بەهێز دەكات و ڕێگا دەكاتەوە بۆ ئاوەدانكردنەوە و گەڕانەوەی ئاوارەكان.\nتەلاڵ ئەوەشی وتووە "ئەوەی خەڵكیتر شكستی تێدا هێنا، حكومەت لە رێگای چاندنی متمانەو نیەت پاكییەوە سەركەوتوو بوو تێیدا بەرەو گەڕانەوەی ئاسایش و ئۆقرەیی و ئاوارەكان بۆ شەنگال".\nهاوکات، مەسرور بارزانی، سەرۆکی حکومەتی هەرێم لەڕاگەیەندراوێکدا (هەینی 9ی تشرینی یەکەمی 2020) ڕایگەیاند: "رێکەوتنەکە ئەنجامی کارکردنی جیددی و دانوستانی چەندین مانگی نێوان حکومەتی هەرێم و حکومەتی فیدراڵە، کە یارمەتیدەر دەبێت بۆ گەڕانەوەی سەربەرزانەی ئاوارەکانی شەنگال کە رووبەڕووی ئازار و مەینەتییەکی زۆر بوونەته‌وە لە سەر دەستی تیرۆریستانی داعش."


خولی پلە یەکی فرانسا - ئامیێنس vs ستاسبۆرگ - Soccer - Yariga - Results, fixtures, tables and statistics\nدیجون vs. ئۆڵیمپیک لیۆن ئۆڵیمپیک مارسێیل vs. لیل تۆلۆز vs. ئانجەرس مێتز vs. کان گوینگامپ vs. مۆناکۆ ئامیێنس vs. ستاسبۆرگ نیس vs. مۆنتپێلیێر سانت ئیتیان vs. ترۆیس بۆردۆ vs. پاریس سان جێرماین کان vs. تۆلۆز\nئامیێنس vs ستاسبۆرگ 3-1\nستادێ دی لا لیکۆرن (Amiens)\nT. Monconduit (G) 45' (دروستکرا لە لایەن: گاکپێ)\nH. Manzala (G) 79' (دروستکرا لە لایەن: Q. Cornette)\nG. Kakuta (G) 90'+2 (دروستکرا لە لایەن: Q. Cornette)\n90' +4 I. Saadi (G) (دروستکرا لە لایەن: J. Blayac)\n'59 بۆ Q. Cornette\n'72 بۆ ل. تراورێ\n'55 بۆ J. Blayac\n'77 بۆ I. Saadi\n'80 بۆ J. Grimm\n'45+5 بۆ H. Manzala\n'45+5 بۆ گاکپێ\n'55 بۆ A. Gonçalves\n'59 بۆ B. Dibassy\n'72 بۆ M. Konaté\n'77 بۆ س. باهۆکین\n'80 بۆ J. Martin\n6 T. Monconduit 45'\n14 G. Kakuta 90+2'\n15 M. Konaté 62'\n25 I. Cissokho 22'\n35 دانیلۆ ئاڤێلار\n7 H. Manzala بۆ گاکپێ 45+5' 79' 80'\n13 Q. Cornette بۆ B. Dibassy 59' 76'\n28 ل. تراورێ بۆ M. Konaté 72'\n6 J. Grimm بۆ J. Martin 80'\n9 I. Saadi بۆ س. باهۆکین 77' 90+4'\n13 J. Blayac بۆ A. Gonçalves 55'\n12/04/19 LI1 دیجون 0 - 0 ئامیێنس بینینی ڕووداوەکان زانیاری زیاتر لەسەر ئەم یارییە\n13/07/19 CLF ستاسبۆرگ - ستاندارد لیگ زانیاری زیاتر لەسەر ئەم یارییە


بە ھەزاران خێزانی داعش دەگەرێنەوە عێراق\n2019-03-27 [05:31 AM]\nعێراق ئامادەکاری بۆ گەراندنەوەی نزیکەی ٢٨ ھەزار ھاوولاتی له سووریا دەکات، کە لە نێویاندا هه‌زاران خێزان و ژن و منداڵی چەکدارانی داعش ھەن. بڕیاریشه ئه‌و هاووڵاتیانه، كه ئێستا له كه‌مپی ئاواره‌كانی باغۆزن، بەرێكکەوتن لەگەڵ ھێزەکانی سوریای دیموکرات "هه‌سه‌ده" بگه‌ڕێندرێنه‌وه.\nله‌مباره‌یه‌وه عەباس سەروەد، ئەندامی لێژنەی ئاسایش و بەرگری لە ئەنجوومەنی نۆێنەرانی عێراق ده‌ڵێت: "٣ هه‌زار کەس لەو ئاوارانە تۆمەتی چەکداری داعشیان بەسەردا ساغ بووەتەوە و بەپێی یاسایی سزادانی عێراقی دادگایی دەکرێن".\nله‌كاتێكیشدا مەترسیی گەرانەوەی خێزان و ژن و منداڵانی چەکدارانی داعش وای کردووە، حکوومەتی عێراق بیر لەوە بکاتەوە، رێكکاری یاسایی و ئەمنی و چاودێریکردنی باری کۆمەلایەت ئه‌و ئاوارانه بگرێتە بەر، بۆ رێگەگرتن لە تەشەنەکردنی بیر و ھزری تێکدەرانە، عەلی غانمی، ئەندامی ئەنجوومەنی نۆێنەرانی عێراق له‌م باره‌یه‌وه جه‌خت ده‌كاته‌وه، "ئه‌و كه‌سانه‌ی بیری توندڕه‌وییان هه‌یه، له داهاتوودا ده‌بنه هه‌ڕه‌شه و مه‌ترسی، بۆیه پێویسته بۆ چاره‌سه‌ركردنی ئه‌و پرسه رێككاری فه‌رمی و یاسایی بگیرێنه به‌ر، كه به شێوه‌یه‌ك دابه‌ش بكرێن، كه نه‌توانن چالاكی ئه‌نجام بده‌ن، پێویسته رووبه‌ڕووی ئه‌و هزره توندڕه‌وییه ببنه‌وه و له ره‌گه‌وه ریشه‌كێشی بكه‌ین ".\nدواى سووریا عێراق دووەم ولاتی زەرەمەندی دەستی چەکدارانی داعش و گروپە تیرۆرستیەکانە، ولاتانی جيهانيش ئەوەیان بۆ دەرکەوتووە, گەر رێگە لە سەرچاوەی مرۆیی, ھزرى, دارایی و راگەیاندنی داعش نەگرن, سەقامگیری ھەموو جيهان تێکدەدەن.\nسه‌باره‌ت به‌م بابه‌ته‌ش ئەمیر عیسا, لێکۆڵەری رۆژنامەوانی باس له‌وه ده‌كات، كه "پێویسته بۆچوونه‌كان بۆ رووبه‌ڕووبوونه‌وه‌ی داعش یه‌كبخرێن، و له‌سه‌ر یه‌كگوتاری ئاینی و سیاسی رێككه‌وتن بكرێت، به‌م شێوه‌یه رۆژهه‌ڵاتی ناوه‌ڕاست له گروپه تیرۆریستییه‌كان رزگار ده‌بێت".\nئه‌مه له كاتێكدایه، له به‌یاننامه‌یه‌كدا خاچی سووری نێودەوڵەتى ئاشکرای کردووە, عێراق و سوریا لە سەر رادەستکردنەوەی زیاتر لە ٢٠ ھەزار ھاوولاتی و خێزانی داعش رێکكەوتوون و, لە چەند ھەفتەی داھاتوودا ئه‌و عێراقیانه دەگەڕێنرێنەوە وڵاته‌كه‌یان، عادل عه‌بدولمه‌هدی، سەرۆك وەزیرانی عێراقیش جەخت لەوە دەکاتەوە, "تەنيا ئەو داعشانە وەردەگرێت, کە خاوەنی رەگەزنامەی عێراقین".\nئەم هەواڵە 10579جار خوێندراوەتەوە


عەبدولڕەحمان عەلی ڕەزا: ئەم هەرێم و دەسەڵاتە چ پێناسەیەک هەڵدەگرێت؟ – WtariKurd\n– Posted on 2019-06-22بابەتی: سیاسی\nئەوەی هەرێمی کوردستانی پێدەناسرێتەوە قەیرانە هەمەچەشنەکانیەتی، ئیتر دارایی، سیاسی، یاسایی و خزمەتگوزاری و… هتد، بێت.\nباشە چ مەعقولیەتێکی تێدایە دوو ڕۆژ تەماتەو پیاز لەئێرانەوە هاوردەی هەرێم نەکرێت کیلۆی تەماتە بگاتە (2000) دووهەزار دینار لەکاتێکدا هەرێمی کوردستان جگەلەوەی خاوەنی باشترین زەوی بەپیتە، دەشتوانرێت لەخاکەکەیدا پێداویستی ( 10 ) دە ملیۆن هاوڵاتی لەسەوزەومیوە بەتەواوی دابینبکرێت و بەرهەم بهێنرێت.\nکەی ڕەوایە چەند ڕۆژێکی کەم تورکیا هاوردەی هێلکە بۆ هەرێم و عێراق ڕابگرێت تەبەقێک هێلکە نرخەکەی ( 200٪) بەرزببێتەوە، لەکاتێکدا هەرێمی کوردستان خۆی خاوەنی ( 1400)هەزار و چوار سەد کێڵگەی پەلەوەرییە و، گەر حکومەت خۆی هاوکاریان بێت ئەوا زۆر لەپێداویستی زیاتری دانیشتوانی هەرێم دەتوانرێت مریشک و هێلکەش بەرهەم بهێنن و بگرە هەناردەشی بکەن.\nباشە وڵاتێکی وەک ئێران بۆ دەتوانێت تەنها لەساڵی (2018)دا بڕی ( 95 )نەوەدو پێنج هەزارتۆن تەنها ماست هەناردەی وڵاتان بکات و بایی ( 85)هەشتاو پێنج ملیۆن دۆلاریش بەعێراق و هەرێمی کوردستان بفرۆشێت؟\nلەکاتێکدا سەردەمانێک نەعێراق و نەهەرێمیش پێویستیان بەسەتڵێک ماستی هاوردەی هیچ وڵاتێ نەبوو، بەڵام بێ پلانی وادەکات کەلەوڵاتێکی بەرهەم هێنەوە ببیتە بەکاربەرێکی تەواو،و هەمیشە چاومان لەدەستی دەرەوە بێ.\nسەیرنەبێت بەلاتانەوە لەسەر ئەو هەموو گوێزەی هەورامان و ناوچەکانی تری هەرێم، کە بەرهەم دێن کەچی مانگانە بایی ( 15)پانزە ملیۆن دۆلار گوێزی ڕوسی و ئێرانی وئۆکرانی و… هتد، هاوردەی هەرێم دەکرێت، کەساڵانە دەکاتە ( 150)سەدو هەشتا ملیۆن دۆلاری ئەمریکی.\nخاکی هەرێمێک کە هێندە بەپیت بێت و هەموو ڕەگەزەکانی کشتوکاڵی بەزیادەوە تێدا بێت، چ مەنتقێکی تێدایە ساڵانە تەنها ( 54)پەنجاو چوار هەزار تۆن میوەی تێدا بەرهەم بهێنرێت لەکاتێکدا ساڵەکە هەرێم و دانیشتوانەکەی پێویستیان بە ( 530) پێنج سەدوسی هەزارتۆن میوەهەیە.\nیاخود ساڵانەهەرێم بۆپێداویستی دانیشتوانەکەی پێویستی بە ( 200)دووسەد هەزار تۆن برنج بێت کەچی ساڵەکە بتوانرێت تەنها ( 5 — 6 )پێنج بۆ شەش هەزارتۆن بەرهەمی برنجت هەبێت.\nهەرێمی کوردستان تەنها هاوردەکەری سەوزەومیوەنیە، بەڵکو قۆپچەوسوزن و واشەرو برغوش هەرهاوردە دەکات، ئاخەر کارەساتە نەتوانیت لەساڵی (2018)دا (7)حەوت شەقامی تازە بنیادبنێیت ودروستی بکەیت، بەڵام هەرلەوساڵەدا ( 137)سەدوسی و حەوت هەزار ئوتومبێلی هەمەجۆر هاوردەبکەیت و لە هاتوچۆی هەرێمدا تۆماربکرێت.\nبەپێی ستانداردی جیهانی نابێت، هیچ وڵات و هەرێمێک هاوردەی کاڵاو شمەکی لە( 30٪)تێبپەڕێت، بەڵام هەرێمی کوردستان بەگشتی هاوردەی کاڵاو شمەکی (80٪)ی تێپەڕاندوەو هەندێ کاڵاو شمەکی ڕۆژانەشی لەنمونەی وشکە گەیشتۆتەلە ( 95٪) و زیاتریش.\nبەرپرسانی هەرێم جگە لەوەی نەخواستیان بوەو نە ئیرادەشیان هەبوە تاکو هەرێم لەبەکاربەرەوە بکەنە بەرهەم هێن، نەشبونەتە هاوکاری جوتیاران و وەبەرهێنەرانی بوارەکەو ئەو بودجەیەشی بۆ سێکتەری کشتوکاڵ، کە ئاسایشی خۆراکی پێوەبەندە، ساڵانە کە تەرخاندەکرێت. هەرگیز ناتوانرێت کشتوکاڵی لەو پوکانەوەی تێیکەوتوەپێ ڕزگاربکرێ و بەرەوبوژانەوەو گەشەکردنی ببات.\nوە لەلایەن کەسانی شارەزاو ئەکادیمیانی بوارەکەوە چەندین ڕاپۆرت و ڕاسپاردەو پلانی زانستی دراوەتە بەرپرسانی پەیوەندیدار، بەڵام ئێستاشی لەگەڵدا بێت ئەوان دەڵێی نەبایان دیوە نەباران.


عه‌تا سه‌راوى ئاینده‌ى سیاسى خۆى دیاریده‌كات\n11/06/2021 3448 جار خوێندراوه‌ته‌وه\nئه‌ندامێكى سه‌ركردایه‌تى یه‌كێتى نیشتیمانى كوردستان ڕایگه‌یاند، له‌مه‌ودوا مێژووى چل و یه‌ك ساڵ خه‌باتى سیاسى خۆى ده‌نوسێته‌وه‌و دواتر ئاینده‌ى سیاسى خۆى دیاریده‌كات.\nعه‌تا سه‌راوى ئه‌مرۆ هه‌ینى له‌پێگه‌ى تایبه‌تى خۆى له تۆڕه كۆمه‌ڵایه‌تیه‌كان ڕایگه‌یاند، بەکورتی پانۆراماى ٤١ ساڵی خەبات و تێکۆشانى بڵاو دەکاته‌وه‌و شێوازی ئایندەیی کاری سیاسی خۆى ڕون و دیاری دەکات.\nعه‌تا سه‌راوى ده‌ڵێت: ھیوادارم بتوانم سودێک بەکۆمەڵانی خەڵکی کوردستان و تێکۆشەرانی ڕێگایی سەربەخۆیی گەل ونیشتمان بگەیەنم و تێکۆشەران و جیلی نوێی گۆڕەپانی سیاسەت و تێکۆشان سودی لێ ببینن و بەندەش بتوانم بەرپرسانەو دورر لەھەڵچون و لایەنگریی ڕووداوەکان بگێڕمەوەو ویژدانی خۆم ئاسودەبکەم و کەمێک باری قورسی سەرشان و دڵم سوک بکەم تابەویژدانێکی ئاسودەوە دوابڕیارو شێوازی کارو ئایندەی سیاسیم دیاری بکەم.\nعه‌تا سه‌راوى له ڕابردودا چه‌ند جارێك هێرشى توندى كرده سه‌ر هاوسه‌رۆكانى حزبه‌كه‌یى و قوباد تاڵه‌بانى جێگرى سه‌رۆكى حكومه‌تى هه‌رێم و به‌به‌شێك له‌و نه‌هامه‌تیانه‌ى تۆمه‌تباركردن كه ئێستا به‌سه‌ر مه‌رێمدا هاتوه.


حكومەتی هەرێم لە سێبەری دەزگای پاراستندا .. مەسعود بارزانی كۆتایی بە ژیانی سیاسی خۆی هێنا\nهەواڵی / 5/12/2018 516 جار بینراوە\nبارزانی بەڵێنەكەی خۆی جێبەجێكرد\nپارتی چارەنوسی سیاسی مەسرور بارزانی یەكلاكردەوە‌و چارەنوسی نێچیرڤان بارزانی بە هەڵواسراوی هێشتەوە، بەڵام پرسی گواستنەوەی حوكمی بنەماڵەی لەناو حزبەوە بۆناو حوكمڕانی بردە قۆناغێكی نوێوە.\nدواجار مەسعود بارزانی بەڵێنەكەی خۆی جێبەجێكردو سەری خۆی داناو كۆتایی بە ژیانی سیاسی خۆی هێنا لەناو دامودەزگا فەرمییەكانی هەرێمی كوردستاندا، وەك ئەوەی پێشبینی دەكرا، مەسعود بارزانی پێگە سیاسییەكەی لە سەرۆكایەتی هەرێم لەبەرژەوەندی كوڕەكەی چۆڵكرد.\nپارتی دیموكراتی كوردستان بەفەرمی نێچیرڤان بارزانی بۆ پۆستی سەرۆكی هەرێم كاندیدكرد‌و مەسرور بارزانیش بۆ پۆستی سەرۆكایەتی حكومەتی داهاتووی هەرێم.\nبنەماڵەی بارزانی لەدوای دروستبوونی حكومی خۆبەخۆی كوردییەوە لە هەرێمی كوردستان( 1992)، هەمیشە پێویستیان بە وەرگرتنی دوو پۆستی باڵا هەبووە لە ناو دامودەزگاباڵاكانی هەرێمدا، پارتی و بەتایبەتی بنەماڵەی بارزانی لەڕێگەی وەرگرتنی ئەو دوو پۆستە باڵایەوە خۆی لە تەقینەوەی كێشە خێزانییەكانی ناو بنەماڵە پاراستووە، پۆستێك بۆ (بارزانی مام- مەسعود بارزانی)و پۆستێك بۆ (بارزانی برازا- نێچیرڤان بارزانی)، بەكشانەوەی بارزانی مام لە شانۆی سیاسی، گۆرانكارییەكی گەورە لە هاوكێشەكەدا روینەداوە، چونكە هێشتا وەكو جاران پارتی‌و بنەماڵەی بارزانی پێویستیان بە دوو پۆستی باڵا هەیە بۆ راگرتنی هاوسەنگی دەسەڵات لەناو خێزاندا، چونكە مەسعود بارزانی پۆستەكەی لە بەرژەوەندی كوڕەكەی (مەسرور بارزانی) چۆڵكردووە‌و دەستكاری هاوكێشە بنەڕەتییەكەی نەكردووە.\nنەوشیروان مستەفا رێكخەری كۆچكردووی بزوتنەوەی گۆڕان‌و جێگری پێشووی سكرتێری گشتی یەكێتی نیشتمانی كوردستان لە یاداشتەكانی خۆیدا لەبارەی پرۆسەی پێكهێنانی دامەزراوەی سەرۆكایەتی هەرێمەوە باس لە ململانێی ناو بنەماڵەی بارزانی دەكات‌و دەڵێ: "ئێمە داوامان كردبوو ئەگەر بارزانی بۆ ماوەی 4 ساڵ ببێتە سەرۆكی هەرێم، جێگری هەبێ‌و، سەرۆكایەتی ئەنجومەنی وەزیرانی كوردستان بدرێ بە یەكێتی. بارزانی وتویەتی ئەوە كێشە ئەخاتە ناو خێزانەكەمانەوە من ئامادە نیم لەسەر لاشەی نێچیروان ببمە سەرۆكی هەرێم".\nحكومەت لە سێبەری پاراستندا\nبە كاندیدكردنی مەسرور بارزانی بۆ پێكهێنانی كابینەی نوێی حكومەت، پارتی كابینەی داهاتووی حكومەتی هەرێمی خستە ژێر سێبەری دەزگای پاراستنەوە وەكو دەزگایەكی هەواڵگری‌و ئەمنی، چونكە مەسرور بارزانی تاڕادەیەك بەرگی مەدەنیبوون لە حكومەتی داهاتوو دەكاتەوە، بەوپێیەی ئەو روخسارێكی ئەمنی هەیەو لە ساڵی 1998ەوە بەڕێوەبەری گشتی (ئاژانسی پاراستن)ی كوردستانی سەربە پارتی دیموكراتی كوردستانەو دواجاریش لە ساڵی 2012ەوە بووە بە راوێژكاری ئەنجومەنی ئاسایشی هەرێم.\nدیار نیە مەسرور بارزانی لە كابینەی داهاتوودا شێوازی مامەڵەكردنی لەگەڵ ئازادی رادەربرین‌و رۆژنامەگەری‌و خۆپیشاندان‌و نارەزاییەتییەكان چۆن دەبێت، ئایا هاوشێوەی سەرۆكایەتییەكەی لە ئاژانسی پاراستن‌و ئەنجومەنی ئاسایش مامەڵە لەگەڵ ئەو بنەما دیموكراسیانەدا دەكات، یاخود بەهاتنی بۆناو حكومەت دەیەوێت ئەزمونێكی نوێ تاقیبكاتەوەو ئەو بەرگە ئەمنییە لەخۆی داماڵی كە لەسەرەتای دەركەوتنییەوە بەسەریدا بڕاوە؟\nزاوا لەسەر كورسییەكەی خەزور!\nبڕیارەكەی پارتی زامنی پێگەی مەسرور بارزانی كرد بۆ چوار ساڵی داهاتوو، بەڵام چارەنوسی نێچیرڤان بارزانی بە هەڵواسراوی هێشتەوە، پارتی چارەنووسی سیاسی نێچیرڤان بارزانی بەستوەتەوە بە كاراكردنەوەی دامەزراوەی (سەرۆكایەتی هەرێم)، دامەزراوەیەك كە لەدوای دروستبوونییەوە مشتومڕی زۆری لەسەر بووە، دیار نیە پارتی بە چی شێوازێك‌و لەماوەی چەندێكدا دەیەوێت دامەزراوەی سەرۆكایەتی هەرێم كارا بكاتەوە، لە حاڵەتی كاراكردنەوەشیدا دیارنیە دەسەڵاتەكانی چەندو چۆن دەبن، بەڵام پارتی بەم بڕیارەی بۆ كاندیدكردنی نێچیرڤان بارزانی بۆ پۆستی سەرۆكی داهاتووی هەرێمی كوردستان پەیامێكی روونی بەهەموو لایەنە سیاسییەكانی هەرێمی كوردستاندا كە بەهەر رێگاو شێوازێك بێت دەبێت لە زووترین كاتدا دامەزراوەی سەرۆكی هەرێم كارا بكرێتەوە، چونكە ئەم دامەراوەیە بۆ چوار ساڵی داهاتوو چەقی راگرتنی هاوسەنگی دەبێت لەناو بنەماڵەی بارزانیدا، بە دیاریكراوی لەنێوان مەسرور بارزانی‌و نێچیرڤان بارزانیدا.\nبڕیارەكانی ئەنجومەنی سەركردایەتی پارتی ئەو زانیاریانەی پشتراستكردەوە كە بۆ چوار ساڵی داهاتوو حوكمڕانی لە هەرێم، پارتی لە سێ سەرۆكایەتییەكە (سەرۆكایەتی هەرێم- سەرۆكایەتی حكومەت- سەرۆكایەتی پەرلەمان) تەنیا یەك پۆست بۆ هەموو لایەنەكانی تر بەجێدەهێڵێت كە ئەویش پۆستی سەرۆكی پەرلەمانەوە‌و پارتی فراكسیۆنی زۆرینەیە لەناو پەرلەماندا.\nبە كاندیدكردنی مەسرور بارزانی بۆ سەرۆكایەتیكردنی حكومەتی داهاتوو، پارتی لای خۆیەوە بەبێ هیچ دانوستانێك لەگەڵ لایەنەكانی تر، نەخشەی سیاسی هەرێمی كوردستانی بەستەوە بە نەخشەی ناكۆكییە خێزانییەكانی ناو بنەماڵەی بارزانییەوە.\nچارەنوسی بارزانی باوك!\nهەموو ئاماژەكان بۆ ئەوەن مەسعود بارزانی كە لە نزیكەی سێ دەیەی رابردوودا یەكێك لە روخسارە دیارەكانی سیاسەت بووە لە هەرێمی كوردستان، بەرەو خانەنشینبوون دەڕوات، پێدەچێت رۆڵی داهاتووی بارزانی باوك تەنیا لە پۆستی سەرۆكایەتی پارتی دیموكراتی كوردستان‌و چاودێریكردنی ئاڵوگۆڕەكانی دەسەڵات لەناو ئەندامانی بنەماڵەی بارزانیدا كورتببێتەوە.\nبارزانی لە رۆژانی پێش ریفراندۆمی 25ی ئەیلولی ساڵی رابردوو ئاماژەی بە خانەنشینبوونی سیاسی خۆی كرد كاتێك وتی " ئەگەر ریفراندۆم سەرینەگرت، بڵێن ئەم كابرایە شێت بووە، سواری سەری خۆی بووە، هەمووی خەتای ئەو بووە، ئەو وەختە من حازرم بۆ ئەم مەسەلەیە سەرم لەسەری دابنێم"، لە دوای ریفراندۆمەوە بارزانی سەری جەستەیی دانەنا، بەڵام سەرە سیاسییەكەی كۆتایی هات‌و چیتر كۆمەڵگەی نێودەوڵەتی‌و دیپلۆماتكاران‌و بەرپرسانی دەرەكی ئەو مامەڵەیەیان لەگەڵ نەكرد كە رۆژانی پێش ریفراندۆم لەگەڵیان دەكرد، رەنگە ئەمە یەكێك لە هۆكارەكان بێت بۆ خانەنشینبوونی سیاسی ئەو، دەكرێت هۆكارێكی تریش لە پرسی كشانەوەی بارزانی‌و خانەنشینبوونی بخوێندرێتەوە، بەتایبەتی چۆڵبونی گۆڕەپانی سیاسی هەرێم لە هاوتەمەن‌و نەیارو دۆستە سیاسییەكانی بارزانی بەدیاریكراویش (جەلال تاڵەبانی‌و نەوشیروان مستەفا)، پێدەچێت بارزانی چیتر حەوسەڵەی سیاسەتكردنی لەگەڵ نەوەی دووەمی نەیارە سیاسییەكانی دوێنێیدا نەمابێت.\nپارتی بەو هەنگاوەی شێوازی "حوكمڕانی بنەماڵەیی" لە ناو حزبەوە (پارتی دیموكراتی كوردستان) گواستەوە بۆ ناو "سیستمی حوكمڕانی هەرێمی كوردستان"، پارتی وەكو براوەی یەكەمی هەڵبژاردن مافی ئەوەی هەیە كێ بۆ پۆستەكان كاندید دەكات، ئەندامانی بنەماڵە یان دەرەوەی بنەماڵە، بەڵام دیمەنی حوكمڕانی هەرێمی كوردستان لە دەرەوەی هەرێم بەمشێوەیە ناخوێندرێتەوە‌و هەمووان دیمەنی "حوكمی بنەماڵەیی" بە روونی بە روخساری دەسەڵاتەوە دەبینن.\nنەوشیروان مستەفا رێكخەری كۆچكردووی بزوتنەوەی گۆڕان لە یەكێك لە دیدارە رۆژنامەوانییەكاندا لەبارەی حوكمڕانی بنەماڵەییەوە لە كوردستان دەڵێ" ئەگەر لە قەرنی رابردوودا، لە سەدەی نۆزدەهەمدا یاخود لە نیوەی یەكەمی قەڕنی بیستەمدا، كورد بیویستایە ئەمارەتێك دروست بكات یان مەشیخەتێك دروستبكات، ئەیتوانی، بەڵام لە سی چڵ ساڵی رابردوودا هەم تەجروبەی حزبی پێشڕەو (حزبی تاقانە)، هەم تەجروبەی حزبی عایلە، هەم تەجروبەی ئەو حزبانەی كە جمهوریەی ویراسی دروستدەكەن، هەمووی شكستی خواردووە، بۆ نمونە ئەوە یەكێتی سۆڤیەت بەو عەزەمەتەی خۆیەوە هەرەسی هێنا‌و شتێكی تازەی لێ دروستبووە، هەموو دەوڵەتە ئیستیبدادییەكانی خۆرهەڵاتی ناوەڕاست لە تونس، میسر، لیبیا، یەمەن، ئەمانە هەموو روخان، ئەمانە هەمووی جمهوریەتی ویراسی بوون، جمهوریەتی ویراسی لەگەڵ ئەمارەتدا فەرقی ئەوەیە ئەمارەت پێویستی بە هەڵبژاردن نییە، ئەمیر لەجێگەی خۆی كوڕەكەی دادەنێت‌و پشتاوپشت دەسەڵات ئەگرنەدەست، لە جمهوریەتی ویراسیدا ئینتیخاباتێكی كارتۆنی ئەكەن بۆ چەواشەكردنی خەڵك، ئەم محاوەلەیە لە كوردستانی عێراقدا، دامەزراندنی جمهوریەتی ویراسی كە تەجروبەی 20 ساڵی رابردوو، هەم تەجروبەی حزبی تاقانە‌و حزبی پێشڕەو و حزبی عایلەو جمهوریەتی ویراسی ئەمانە هەمووی شكستی خواردووە، لە كوردستانیشدا بێگومان شكست دەخوات".\nنەوشیروان مستەفا ئەم قسانەی كاتێك كرد كە مەسعود بارزانی، مەسرور بارزانی كوڕی كرد بە سەرۆكی ئەنجومەنی ئاسایشی هەرێم، بەڵام پێناچێت بزوتنەوەكەی كە لە چەند ساڵی رابردوودا شەڕی گەورەی كردووە لەسەر پرسی سیستمی حوكمڕانی هەرێم، لەدوای مەرگی ئەو چیتر نیگەرانییەكی لەمەڕ بە "بنەماڵەیكردن"ی حوكمڕانی لە هەرێم هەبێت، بەتایبەتیش لەكاتێكدا سەركردەكانی ئەو بزوتنەوەیە ئێستا لەهەوڵی بەشداریكردندان لە كابینەی نوێی حكومەت، كە مەسرور بارزانی سەرۆكایەتی دەكات.


NRT TV | جۆراوجۆر | تاتۆیەکی زیرەك دروستدەکرێت کە چاودێری تەندروستیت دەکات\nتاتۆیەکی زیرەك دروستدەکرێت کە چاودێری تەندروستیت دەکات\nگروپێك لە توێژەران لە کۆلێژی ئەندازیاری و زانستەکان لە زانکۆی نانجینگ لە چین رایانگەیاندووە کە شاشەیەکی زیرەکی بەرەوپێشچوو و نەرم و تەنکیان دروست کردووە کە وەك تاتۆ بە پێستەوە دەلکێت و چەندین زانیاری گرنگ نیشاندەدات.\nلە هەواڵێکدا ماڵپەڕی سکای نیوز ئاماژەی بەوەکردووە، ئەم شاشەیە بۆ چاودێریکردنی کاتی راکردن بەکاردێت، یاخود پەیوەندی داردەکرێت بە مۆبایلی زیرەکەوە تا بزانن کێ پەیوەندیتان پێوە دەکات، ئەم زانیارییانە راستەوخۆ لەسەر پێستی کەسەکە دەردەکەوێت.\nئەم داهێنانە نوێیە کە ناوی "ئاسێل"ی لێنراوە، لە چینێکی شەفافی کارۆروناکی پێكدێت کە لە کۆمەڵێك تەنی ورد پێكهاتووە کە رووناکییەکە جێگیر دەکات و لەنیوان دوو چین لە ئەلکترۆداتی زیو جێگیر کراوە.\nئەو ماددە وردیلانەی لە ناو ئەو شاشە مەتاتییەدا هەن وادەکەن زیاتر لە هەر تەنێکی دیکە رووناکی بدات، ئەمەش وادەکات کەسەکە بتوانێت لە ژوورێکی تەواو رووناکدا نوسینەکانی سەر شاشەکە ببینێت.\nئەوەی وادەکات کە ئەم شاشەیە زۆر گرنگ بێت، ئەوەیە کە بە شێوەیەکی سەلامەت بە پێستەوە دەلکێت، هەروەها رووناکییەکی بەتین و روون دەداتەوە تەنانەت لەو کاتانەشدا کە ڤۆڵتییەی نزمە، هەروەها بڕێکی کەم وزە دروستدەکات کە لە ٤٥ پلەی سەدی زیاتر نابێت.\nلەوبارەیەوە پرۆفیسۆر دیشنگ کۆنج وتی: ئەم شاشانە هەستەوەری پێستیان تێدایە کە بەردەوام ئاستی لێدانی دڵ و فشاری خوێن و ئۆکسجین و تەنانەت گلۆکۆزی خوێن چاودێری دەکات، هەروەها شاشەکە ئاستیی ئەمانەش بەشێوەی زانیارییەکی ئاشکرا نمایشدەکات، ئەم تایبەتمەندییەش گرنگە بۆ ئەو کەسانەی راهێنانی وەرزشی دەکەن.\nئەم شاشەیە (تاتوو) پێویستی بەوە نییە کە هیچ سیمکارت یان ئامێرێكی لە ژێر پێستدا بۆ بچێندرێتەوە و تەنها لەسەر پێست دەوەستێت.\nدیشنگ کۆنج و گروپەکەی پێیان وایە کە شاشەکانی ئەسێل دەکرێت بەم نزیکانە لەو ماڵپەڕە ئەلیکترۆنییانەدا بەردەست بێت کە ئامێرە زیرەکەکان دەفرۆشن بەتایبەت ئەوانەی لە دەست دەکرێت.


لەسەر ڕێگەی وان و جولەمێرگ گەریلا چالاکی ئەنجامدا – کوردی – RojNews.News\nلەسەر ڕێگەی وان و جولەمێرگ گەریلا چالاکی ئەنجامدا\n02/03/2020 - 7:03:19 pm\nسێشەممە, 22 أغس 2017 – 17:18\nگەریلاکانی هێزەکانی پاراستنی گەل- هەپەگە، لەسەر ڕێگای جولەمێرگ و وان دژی هێزەکانی سوپای تورک چالاکییەکیان ئەنجامدا، لەو چالاکییەدا چوار کۆنتراگەریلا کوژران و ئۆتۆمبێلی سەربازی سوپاش بە تەواوی تێکشکێندرا.\nناوەندی ڕاگەیاندنی هەپەگە ئەمڕۆ ڕاگەیەندراوێکی لەسەر ماڵپەڕی فەرمیی سەبارەت بە چالاکییەکانی گەریلاکان بڵاوکردەوە و زانیاری و وردەکارییەکانی ئەو چالاکیانەی ڕاگەیاند.\nهەپەگە ڕایگەیاند: “لە هەنگاوی شۆڕشگێڕانەی شەهید بەدران گوندیکرامۆ و شەهید نالین مووشدا هێزەکانمان لە شەمزینانی سەربە جولەمێرگ چالاکییەکیان دژی سوپای تورک ئەنجامدا، دوێنێش کاتژمێر ٠٩:٣٠ خولەکی سەرلەبەیانی گەریلاکانی یەژا ستار چالاکییەکیان دژی بارەگایەکی سوپای تورک لە چەمان ئەنجامدا، لەو چالاکییەکە چەند سەربازێکی سوپا کوژراون و چەند سەربازێکی دیکەش برینداربوون، بەڵام ژمارەیان نەزانراوە”.\nهەپەگە هەروەها ڕاشیگەیاندووە: “هەر دوێنێ هێزەکانمان لە شەمزینانی سەربە جولەمێرگ لە گردی هارون چالاکییەکیان ئەنجامدا، لەو چالاکییەدا دوو سەرباز کوژران و ژمارەیەک چەک و تەقەمەنیی سوپای تورک کەوتە دەستی گەریلاکان”.\nلە بەشێکی دیکەی ڕاگەیەندراوەکەدا هاتووە: “گەریلاکانمان لە هەنگاوی شۆڕشگێڕانەی شەهید سەردەم و شەهید نودەمدا ڕۆژی ٢٠ی مانگ کاتژمێر ١٢:٠٠ی نیوەڕۆ لەسەر ڕێگای وان و جولەمێرگ دژی ئۆتۆمبێلێکی کۆنتراگەریلا چالاکییەکیان ئەنجامدا، لەو چالاکییەدا چوار کۆنترا کوژران و ئۆتۆمبێلەکەشیان بە تەواوی تێکشکێندرا”.\nهەپەگە ئاماژەی بەوەش داوە، کە “ڕۆژی ١٩ی ئاب کاتژمێر ٠٣:٠٠ی نیوەشەو هەلیکۆپتەرە کوبراکانی سوپای تورک پاییزاوای سەربە وان-یان بۆردومان کردووە، هەروەها ڕۆژی ١٣ی ئابیش لە ئێلکی سەربە شرناخ لە نێوان گەریلاکانمان و سەربازەکانی سوپای تورک شەڕێک ڕوویدا، لەو شەڕەدا گورزی کوشندە لە سەربازەکانی سوپا دراوە، بەڵام ئاشکرا نەبوو کە ژمارەی کوژراوەکان و بریندارەکانیان چەند بووە”.\nقەڵادزێ، پرسەی گەریلایەکی شەهید بەڕێوەدەچێت\nڕێکخراوه ئێزدییه‌کان پشتگیرى خۆبه‌ڕێوه‌به‌ریى شه‌نگال ده‌که‌ن


به‌یادی قوربانییانی دیفاعی قاره‌مانانه له یه‌كه‌مین ده‌سه‌ڵاتی كرێكاریی جیهان – رادیو ده‌نگی ئازادی و یه‌كسانی\nبه‌یادی قوربانییانی دیفاعی قاره‌مانانه له یه‌كه‌مین ده‌سه‌ڵاتی كرێكاریی جیهان\nشه‌ممه ٢٩ی مانگی مه‌ی، ساڵوه‌گه‌ڕی سه‌ركوتی خوێناویی یه‌كه‌مین ده‌وڵه‌تی كرێكاریی جیهانه له لایه‌ن بورژوازیی فه‌ڕانسه و هێزه كۆنه‌په‌رسته‌كانی گشت ئۆرووپا. خۆڕاگریی كۆمۆناره‌كان له به‌رامبه‌ر هێرشی هاوبه‌شی ئه‌رته‌شی بورژوازیی فه‌ڕانسه و ده‌وڵه‌تی پرۆس، له ڕۆژی ٢٢ی مانگی مه‌ی ساڵی ١٨٧١ی زایینییه‌وه ده‌ستیپێكرد و بۆ ماوه‌ی یه‌ك حه‌فته درێژه‌ی بوو. به‌ره‌یه‌كی ئه‌م شه‌ڕه نابه‌رابه‌ره ئه‌رته‌شی پڕچه‌كی پرۆس و هێزه‌كانی تازه ڕێكخراوی بورژوازیی فه‌ڕانسه بوون كه له لایه‌ن گشت بۆرژوازییه‌وه پشتیوانییان لێده‌كرا. به‌ره‌كه‌ی دیكه‌ش كرێكارانی چه‌كداری ناو “گاردی میللی” بوون كه ئه‌گه‌رچی كه‌مترین كه‌ره‌سته‌ی جه‌نگییان له ئیختیار دابوو به‌ڵام خاوه‌ن وره‌ی خۆڕاگریی گیانفیدایانه بوون بۆ دیفاع له ده‌ستكه‌وته ئینسانییه‌كانیان. سپای كرێكاران بۆ ماوه‌ی یه‌ك حه‌فته له شاری پاریس دیفاعی كرد و پاش دانی پتر له ١٧ هه‌زار قوربانی دوایین موقاومه‌ته‌كانی له ته‌پكی ناسراو به “قوربانیان” له ناوه‌ندی پاریس تێكشكێندرا. بورژوازیی فه‌ڕانسه به‌نیشانه‌ی ئه‌م سه‌ركه‌وتنه له شوێنی دوایین سه‌نگه‌ره‌كانی موقاومه‌تی داكۆكیكارانی كۆمۆن، كلیسایه‌كی گه‌وره‌ی كرده‌وه. له‌سه‌ر ده‌رگای ئه‌م كلیسایه نووسراوه: “ئه‌م شوێنه به نیشانه‌ی سه‌ركه‌وتنی دین به‌سه‌ر كفردا كراوه‌ته‌وه تا تاوانه‌كانی كۆمۆنی پاریس ببه‌خشرێ”! به‌ڵام بورژوازیی فه‌ڕانسه له هه‌مان حاڵدا به‌و كاره‌ی، یادگاری موقاومه‌تی كۆمۆناره‌كانی له‌سه‌ر ته‌پكی “قوربانیان” بۆ هه‌میشه هێشته‌وه.\nڕۆژی شه‌ممه هه‌ر به‌م بۆنه‌یه‌وه، له ١٥٠مین ساڵوه‌گه‌ڕی ئه‌م ڕووداوه‌دا، ده‌یان هه‌زار كه‌س له شاری پاریس له مه‌یدانی كۆماریی ئه‌مشاره كۆبوونه‌وه و له خۆپیشاندانێكی شكۆداردا له‌و مه‌یدانه‌وه تا گۆڕستانی پرلاشز، واته شوێنێك كه كرێكارانی شۆڕشگێڕ له‌وێ ده‌سته ده‌سته ئێعدام كران، وێڕای وتنی سروود و درووشمی “بژی كۆمۆن” ڕێپێوانیان ئه‌نجام دا.\nكرێكارانی پاریس، به‌ره‌به‌یانیی ڕۆژی ١٨ی مارس وێڕای ڕاونانی ئه‌رته‌شی شكست خواردووی بورژوازیی فه‌ڕانسه، به‌ڕێوه‌به‌ریی كاروباریان به‌ده‌سته‌وه گرت و یه‌كه‌مین ده‌سه‌ڵاتی كرێكاریی جیهانیان پایه‌ڕێژی كرد. ئه‌وان هه‌روه‌ها به پێكهێنانی “گاردی میللی” پێشڕه‌ویی سپای هێرشبه‌ریان له پشت ده‌روازه‌كانی پاریس ڕاگرت. پاش پێكهاتنی كۆمۆنی پاریس، كۆمۆنی زۆرێك له شاره‌كانی لیۆن، مارسی، سه‌نت ئێتین، تولوز، پێرپنیان و كروزو و گرونۆبل پێكهاتن.\nكۆمۆنی پاریس ده‌وڵه‌تێكی دیمۆكراتیك به ڕێبه‌ریی كرێكارانی فه‌ڕانسه بوو كه له ١٨ی مارس تا ٢٨ی مانگی مه‌ی ساڵی ١٨٧١ بۆ ماوه‌ی ٧٢ ڕۆژ به‌سه‌ر شاری پاریس و به‌شێكی به‌رین له فه‌ڕانسه حكوومه‌تی كرد. كۆمۆنی پاریس به‌ڵام ڕووداوێكی له‌ناكاو نه‌بوو. ئه‌م گۆڕانكارییه ڕیشه‌ی له قۆناغی شۆڕشگێڕانه‌ی ساڵه‌كانی ١٨٤٨ تا ١٨٥١ كه خه‌باتی به‌رینی كرێكاران هه‌موو وڵاته‌كانی ڕۆژئاوای داگرتبوو و هه‌روه‌ها ڕیشه‌ی له خه‌باتی كرێكارانی فه‌ڕانسه له نێوان ساڵه‌كانی ١٨٥٧ تا ١٨٦٩ دابوو. شكستی ئه‌رته‌شی بورژوازیی فه‌ڕانسه له شه‌ڕ له‌گه‌ڵ له‌شكری پرۆس كه تا ده‌روازه‌كانی پاریس پێشڕه‌ویی كردبوو، هاوشێوه‌ی چه‌خماخه‌یه‌ك بوو كه ئاگری تووڕه‌یی كرێكاران و خه‌ڵكی پاریسی هه‌ڵگیرساند. جه‌ماوه‌ری كرێكار و خه‌ڵكی ڕاپه‌ڕیوی پاریس، ده‌وڵه‌تی بورژوازیی فه‌ڕانسه‌یان له پاریس ده‌ركرد و خۆیان بابه‌تی دیفاع له شاریان له به‌رامبه‌ر داگیركاراندا وه‌ئه‌ستۆ گرت. ده‌وڵه‌تی هه‌ڵاتوو كه تا دۆینێ له‌گه‌ڵ ده‌وڵه‌تی پرۆس خه‌ریكی شه‌ڕ بوو، به هاوكاری ئه‌رته‌شی پرۆس، پیلانگێڕیی هاوبه‌شی خۆیان دژبه كرێكارانی ڕاپه‌ڕیو ده‌ستپێكرد. له هه‌نگاوی یه‌كه‌مدا پرۆسییه‌كان ٦٠ هه‌زار دیلی شه‌ڕی فه‌ڕانسه‌یان ئازاد كرد و ته‌حویلی ده‌وڵه‌تی هه‌ڵاتوویان داوه و له دووباره نوژنكردنه‌وه‌ی ئه‌رته‌شی شكست خواردوو، یارمه‌تییان دان. سه‌ره‌نجام ده‌وڵه‌تی بورژوازیی فه‌ڕانسه به هاوكاریی ئه‌رته‌شی پرۆس هێرشیان كرده سه‌ر پاریس. كۆمۆنارده‌كانی پاریس خۆڕاگرییه‌كی گیانفیدایانه‌یان ده‌ستپێكرد، به‌ڵام سه‌ره‌نجام پاش یه‌ك حه‌وتوو له نه‌به‌ردێكی له‌بواری نیزامییه‌وه نابه‌رابه‌ر، شكستیان خوارد. له ماوه‌یه‌كی كورتدا ده‌یان هه‌زار كرێكار له شه‌قامه‌كانی پاریس قه‌تڵوعام كران. به‌مجۆره بوو كه بورژوازیی فه‌ڕانسه تۆڵه‌ی خۆی له كرێكارانی ڕاپه‌ڕیو كرده‌وه و یه‌كه‌مین ئه‌زموونی شۆڕشی كرێكاریی جیهان شكستی خوارد. پاش ئه‌م ڕووداوه پاریس بۆ ماوه‌ی پێنج ساڵ له‌ژێر حكوومه‌تی نیزامیدا مایه‌وه.\nكۆمۆنی پاریس یه‌كه‌مین حكوومه‌تی كرێكاریی جیهان و خوڵقێنه‌ری ده‌وڵه‌تێك بوو كه ئه‌گه‌ر سه‌ركه‌وتنه‌كه‌ی درێژه‌ی بوایه، چینی كرێكار ده‌یتوانی هه‌نگاوه‌كانی دواتر له‌پێناو دامه‌زراندنی كۆمه‌ڵگای كۆمۆنیستی پته‌وتر هه‌ڵگرێ. كۆمۆن شكڵێكی مێژوویی و دیاریكراو له ده‌وڵه‌ت به كۆمه‌ڵێك تایبه‌تمه‌ندییه‌وه بوو. چاوخشاندنێكی كورت به‌سه‌ر هێندێك له یاسا و هه‌وڵه‌كانی كۆمۆن نیشانه‌ی پێكهاتنی گه‌لێك په‌یوه‌ندیی نوێ بوو كه له درێژه‌دا ده‌یتوانی ڕزگاریی نیهایی مرۆڤایه‌تیی له‌چنگ به‌ربه‌رییه‌تی نیزامی سه‌رمایه‌داری لێبكه‌وێته‌وه.\nئه‌رته‌شی پیشه‌یی هه‌ڵده‌وه‌شێته‌وه و كاروباری نیزامی به‌ده‌ست خه‌ڵكی چه‌كدار ده‌سپێردرێ. زه‌وی هی ئه‌و كه‌سه‌یه كه له‌سه‌ری كار ده‌كات، ئامرازه‌كان هی كرێكاران و كار مافی سرووشتیی هه‌موانه. مووچه‌ی بێسنووری كاربه‌ده‌ستانی ده‌وڵه‌ت هه‌ڵده‌وه‌شێته‌وه. زۆرترین مووچه ناتوانێ له حه‌قده‌ستی كرێكارێكی شاره‌زا زیاتر بێت. قازی و به‌رپرسانی باڵای به‌ڕێوه‌به‌رایه‌تی له ڕێگه‌ی هه‌ڵبژاردنه‌وه دیاری ده‌كرێن و هه‌ركات كه زۆرینه هه‌ڵبژێران ئیراده بكه‌ن، ده‌توانن له‌سه‌ر كار لایانبه‌رن. سزای ئێعدام هه‌ڵده‌وه‌شێته‌وه و ده‌زگای گیوتین له‌به‌رچاوی خه‌ڵك ده‌سووتێندرێ. فێركردنی بێبه‌رامبه‌ر بنیات ده‌ندرێ. گشت یارمه‌تییه‌كی ماڵی به كلیسا قه‌تع ده‌كرێت. ئایین وه‌ك بابه‌تی كه‌سیی خه‌ڵك ڕاده‌گه‌یه‌ندرێ. مه‌دره‌سه‌كان له چه‌نگ كلیسا دێنه ده‌رێ و دا‌موده‌زگای قه‌زایی و په‌روه‌رده و بارهێنان له ئایین جیا ده‌كرێته‌وه و قازییه‌كان هه‌ڵده‌بژێردرێن.\nكاری شه‌وانه‌ی نانه‌واییه‌كان قه‌ده‌غه ده‌كرێت. مووچه‌ی كارمه‌ندانی كۆمیسیۆنه‌كانی كۆمۆن به‌قه‌د مووچه‌ی كرێكارانی نانه‌واییه‌كانه. له ناو ده‌زگای ئیداریی كۆمۆندا، ئیداره‌ی پۆلیس له‌جیات ئه‌وه‌یكه له‌به‌رده‌ست حكوومه‌تدا بێت، ده‌بێته ئۆرگانێك له خزمه‌ت خوشبژێوی خه‌ڵك و گشت ئه‌ركه سیاسییه‌كانی هه‌ڵده‌وه‌شێته‌وه. كۆمۆن ئازادیی بیروڕا و چاپه‌مه‌نی، ئازادیی كۆبوونه‌وه، پێكهێنانی ڕێكخراوی كۆمه‌ڵایه‌تی و سیاسی ڕاده‌گه‌یه‌نێ. كۆمۆن ئه‌و دامه‌زراوانه‌ی كه خاوه‌نه‌كانیان له پاریس ڕایانكردووه، به‌ده‌ست ئه‌نجومه‌نه كرێكارییه‌كان كه له كارخانه‌كاندا پێكهاتوون، ده‌سپێرێ.\nپێكهاته‌ی ده‌وڵه‌تی كۆمۆن له‌گه‌ڵ هه‌مووجۆر ده‌وڵه‌ته‌كانی پێشوو له ئه‌ساسه‌وه جیاواز بوو. كۆمۆن له كه‌سانێك پێكده‌هات كه له گه‌ڕه‌كه جۆراوجۆره‌كان له خواره‌وه به‌ره‌و سه‌ر هه‌ڵبژێردرابوون. كۆمیته‌ی ناوه‌ندیی كۆمۆنی پاریس (شۆرای كۆمۆن) ٩٢ ئه‌ندامی هه‌بوو و به حوكمی یاسای په‌سندكراو، هه‌ركات كه زۆرینه‌ی هه‌ڵبژێران ئیراده‌یان كردبایه، ده‌یانتوانی هه‌ركام له‌وان له‌سه‌ر كار لابه‌رن. ئه‌م كۆمیته‌یه هه‌م داڕێژه‌ری یاسابوو و هه‌م به‌ڕێوه‌به‌ری یاسا.\nكۆمۆنی پاریس ئه‌گه‌رچی پتر له ٧٢ ڕۆژی نه‌خایاند و بورژوازی له‌ناو خوێنی كۆمۆناره‌كاندا نوقمی كرد، به‌ڵام خاڵه به‌هێز و لاوازه‌كانی و ده‌رس و ئه‌زموونه‌كانی ده‌ستكه‌وتی چینی كرێكارن له نه‌به‌رده چاره‌نووس سازه‌كانی داهاتوودا كه هێستاش له‌به‌رده‌م ئه‌م چینه‌ن.\nPrevious Article دۆزینه‌وه‌ی گۆڕێكی به كۆمه‌ڵی منداڵان له كانادا\nNext Article بەردەوامی ناڕەزایەتی “کەشاوەرزانی” ئەهواز


ده‌روازه نوێیه‌كانی نێوان هه‌رێم‌و توركیا چی ده‌گۆڕێت؟ | نیقاش\nده‌روازه نوێیه‌كانی نێوان هه‌رێم‌و توركیا چی ده‌گۆڕێت؟\nكردنه‌وه‌ی پێنج ده‌روازه‌ی سنوری له‌نێوان هه‌رێمی كوردستان‌و توركیا له‌ناوه‌ندی سیاسیدا مشتومڕی زۆری هێناوه‌ته…\n20.03.2014 | دهۆك\nTrucks crossing the Turkish-Iraqi Kurdish border.\nبه‌پێی رێكه‌وتنی نێوان نێچیره‌ڤان بارزانی سه‌رۆكی حكومه‌تی هه‌رێم‌و ئه‌حمه‌د داود ئۆغلۆی وه‌زیری ده‌ره‌وه‌ی توركیا له‌ناوه‌ڕاستی ئه‌م مانگه، پێنج ده‌روازه‌ی تری سنوری له‌نێوان هه‌رێم توركیادا ده‌كرێته‌وه، ئه‌م هه‌نگاوه‌ش له‌كاتێكدایه كه په‌یوه‌ندییه‌كانی نێوان هه‌رێم‌و به‌غدا به‌بارێكی خراپدا تێده‌په‌ڕێ‌و هه‌ندێك وای لێك ده‌ده‌نه‌وه كه بۆ فشار خستنه سه‌ر به‌غدایه، هه‌رچه‌نده لایه‌نی كوردی ئه‌مه ره‌ت ده‌كاته‌وه.\nخورشید بریفكانی جێگری سه‌رۆكی لیژنه‌ی دارایی‌و ئابوری خولی پێشووی په‌رله‌مان له‌مڕووه‌وه به"نیقاش"ی راگه‌یاند "فراوانكردنی سنوری هه‌رێم‌و توركیا باسێكی كۆنه‌و پێشتر له‌سه‌ر ئاستی جیاواز قسه‌ی له‌سه‌ر كراوه، پاڵنه‌ری سه‌ره‌كیش ئاڵوگۆڕی بازرگانی نێوان هه‌ردوولایه كه ساڵی 2013 گه‌یشتووه‌ته 12 ملیار دۆلار".\nبریفكانی پێی وایه ده‌بێت ئه‌و هه‌نگاوانه به‌فیعلی بخرێنه كار‌و ده‌ڵێت "چه‌ند جارێك هه‌مان لێدوانمان بیستووه، به‌ڵام هیچ جارێك جێبه‌جێ نه‌كراوه"و هاوكات گه‌شبینی ده‌ربڕی به‌كاریگه‌ری كردنه‌وه‌ی ئه‌و ده‌روازانه له‌سه‌ر گه‌شه‌ی بازرگانی‌و وتی "به‌هۆیه‌وه بواره‌كانی ئابوری‌و كۆمه‌ڵایه‌تی گه‌شه به‌خۆیانه‌وه ده‌بینن‌و ده‌بێته هۆی دابه‌زینی رێژه‌ی بێكاری له‌ناوچه‌كه‌دا".\nئه‌و به‌دووری نه‌زانی كردنه‌وه‌ی ده‌روازه‌كان ببێته مایه‌ی پێشخستنی پرۆسه‌ی ئاشتی نێوان حكومه‌تی توركیاو په‌كه‌كه‌و وتی "ئه‌گه‌ر ئاشتی به‌رپا نه‌بوبێت كردنه‌وه‌ی ئه‌م ده‌روازانه زه‌حمه‌ته".\nله‌به‌رامبه‌ردا د. محه‌مه‌د شه‌عبان پسپۆڕی په‌یوه‌ندییه ئابورییه نێوده‌وڵه‌تییه‌كان له‌زانكۆی دهۆك پێی وایه ئه‌م هه‌نگاوه بۆ ئه‌وه‌یه هه‌رێم خۆی ده‌رباز بكات له‌و ئابڵوقه ئابورییه‌ی له‌رێی ناوه‌نده‌وه به‌سه‌ریدا سه‌پێنراوه‌و ده‌ڵێت "هه‌رێم ده‌یه‌وێت رێگه‌چاره‌ی تر بدۆزێته‌وه، به‌تایبه‌تی كه به‌غدا موچه‌ی فه‌رمانبه‌ران ده‌بڕێت‌و كار بۆ كه‌مكردنه‌وه‌ی به‌شه بودجه‌ی هه‌رێم ده‌كات".\nئاماژه به‌وه‌ش ده‌كات كه ده‌روازه‌ی ئیبراهیم خه‌لیل گرنگییه‌كی گه‌وره‌ی هه‌یه بۆ سه‌رتاسه‌ری عێراق‌و ده‌ڵێت "له‌ساڵی 2003وه ئیبراهیم خه‌لیل پارێزراوترین ده‌روازه‌ی سنورییه‌و نزیكه‌ی 75% ئاڵوگۆڕی بازرگانی هه‌رێم له‌رێی ئه‌و ده‌روازه‌یه‌وه‌یه كه عێراق به‌ئه‌وروپاوه گرێ ده‌داته‌وه، به‌هۆی قه‌ره‌باڵغیشه‌وه پێویست به‌كردنه‌وه‌ی ده‌روازه‌ی تر هه‌یه".\nئه‌مه له‌كاتێكدایه كه د. قاسم حه‌سه‌ن راگری كۆلێژی یاساو سیاسه‌ت له‌زانكۆی دهۆك ئاماژه به‌وه ده‌كات كه ره‌هه‌ندی سیاسی له‌پشت ئه‌م هه‌نگاوه‌وه هه‌یه‌و ده‌ڵێت "هه‌رێم به‌به‌غدا ده‌ڵێت ئێمه‌ش هه‌ین وه‌ك به‌شدارێك له‌پرۆسه‌ی سیاسیدا‌و كردنه‌وه‌ی ده‌روازه‌كانیش وه‌ك كارتێكی سیاسی ده‌بێت".\nقاسم پێی وایه ئه‌م هه‌نگاوه په‌یامێكی تری تێدایه بۆ حكومه‌تی توركیا به‌و ئاراسته‌یه‌ی "كورد رۆڵی زۆری ده‌بێت، به‌تایبه‌تی كه سه‌ره‌ك وه‌زیرانی ئێستای توركیا پێویستی به‌ده‌نگی كورده‌كانه بۆ ده‌رچوونه‌وه‌ی".\nبه‌قسه‌ی ئه‌یاد عه‌بدولحه‌لیم سه‌رۆكی ژووری بازرگانی‌و پیشه‌سازی پارێزگای دهۆك له‌گه‌ڵ كردنه‌وه‌ی ئه‌و ده‌روازانه ئاستی ئاڵوگۆڕی بازرگانی ده‌گاته دوو هێنده، له‌مڕووه‌وه به"نیقاش"ی وت "ئاستی ئه‌و ئاڵوگۆڕه ساڵی رابردوو 12 ملیار دۆلار بوو، پێشبینی ده‌كرێت به‌رز ببێته‌وه بۆ 20 ملیار دۆلار له‌ماوه‌ی چه‌ند ساڵی داهاتوودا".\nسه‌رۆكی ژووری بازرگانی ئاماژه به‌وه ده‌كات بڕیاری كردنه‌وه‌ی ده‌روازه‌كان له‌به‌ره‌نجامی ئه‌وه‌وه هاتووه كه ده‌روازه‌ی ئیبراهیم خه‌لیل ده‌روازه‌یه‌كی كۆنه‌و به‌شی ئه‌و ئاڵوگۆڕه بازرگانییه ناكات، به‌تایبه‌تی كه بازرگانه‌كان گله‌یی زۆریان له‌سه‌ر ئه‌و ده‌روازه‌یه هه‌یه.\nهه‌رچه‌نده قسه‌ی زۆر له‌سه‌ر كردنه‌وه‌ی ئه‌و ده‌روازانه ده‌كرێت، به‌ڵام له‌سه‌ر ئاستی ناوخۆ ئه‌م هه‌نگاوه كاردانه‌وه‌ی زۆری نه‌بووه، به‌تایبه‌تی هاوڵاتیانی هه‌رێم چاویان له‌سه‌ر ئه‌وه‌یه كه ئایا كردنه‌وه‌ی ده‌روازه‌كان چی له‌ژیانی ئه‌وان ده‌گۆڕێت، چونكه زۆرێكیان پێیان وایه ئه‌و ده‌روازه سنورییانه له‌رابردوودا خێروبێره‌كه‌ی بۆ ئه‌وان نه‌بووه‌و ته‌نها ده‌سه‌ڵاتدارانی هه‌رێم سوودیان لێبینیوه.\nهه‌ندێكی تر له‌چاودێرانی سیاسی به‌ئاگاییه‌وه له‌و هه‌نگاوانه ده‌ڕوانن‌و ترسیان له‌وه هه‌یه هه‌رێم له‌موچه‌خۆری به‌غداوه بگۆڕێت بۆ موچه‌خۆی ئه‌نكه‌ره.


Home›بنکۆڵکاری›چیرۆكى ئه‌و سیخوڕه كورده‌ى بووه هۆكارى كوژرانى به‌غدادى\nئه‌بوبه‌كر به‌غدادى، خه‌لیفه‌ى پێشووى داعش فۆتۆ: Sara Aronfeld\nشه‌وى 27ى تشرینى یه‌كه‌مى 2019، میدیاكانى جیهان، تۆڕه كۆمه‌ڵایه‌تیه‌كان و رووپه‌ڕى گۆڤار و رۆژنامه‌كان، به هه‌واڵى كوژرانى ئه‌بووبه‌كر به‌غدادى له خه‌لیفى ده‌وڵه‌تى ئیسلامى له عێراق و شام ناسراو به (داعش) ته‌نران، به‌ڵام جیهان له‌بیرى كرد ئه‌و كه‌سه‌ى له‌پشت ئه‌م سه‌ركه‌وتنه‌وه‌یه سیخورێكى كورده.\nچیرۆكى ئه‌م سیخوڕه كورده كه ناوى (شه‌ڕڤان عه‌لیكۆ)یه له‌وكاته‌وه ده‌ستپێده‌كات كه خێزانه‌كه‌ى له‌لایه‌ن داعش-ه‌وه ده‌كرێنه ئامانج، به‌شێكیان گیان له‌ده‌ستده‌ده‌ن و به‌شێكى تریشیان به‌شێوه‌یه‌كى خراپ مامه‌ڵه‌یان له‌گه‌ڵ ده‌كرێت، له‌ژێر حوكمى ره‌شى داعش-دا ناچارده‌بن به‌شێوه‌یه‌كى ناله‌بار بژین، به‌تایبه‌ت كه كوڕه‌كه‌یان شه‌ڕڤانى هێزه‌كانى سوریاى دیموكراته. كاتێك ئه‌م هه‌واڵانه ده‌گه‌نه ده‌ست ئه‌م سیخوڕه كورده بڕیارده‌دات به‌هه‌چ شێوه‌یه‌ك بێت تۆڵه‌ى خۆى له داعش بكاته‌وه، به‌رده‌وام ده‌بێت له كاره‌كه‌ى تا ئه‌وكاته‌ى ده‌رفه‌تێكى بۆ رێكده‌كه‌وێت بۆ ئه‌وه‌ى ئه‌ركێكى تایبه‌تى پێ بسپێردرێت و شوێنى ئه‌بوبه‌كر به‌غدادى ئاشكرا بكات.\nمه‌زڵوم كۆبانێ، فه‌رمانده‌ى هێزه‌كانى سوریاى دیموكرات له‌باره‌ى چیرۆكى عه‌لیكۆ، ده‌ڵێت:\n“ئه‌و سیخوڕى ئێمه‌بوو، خۆى بڕیاریدا ئه‌و كاره‌بكات، چونكه ده‌یه‌ویست تۆڵه‌ى خێزانه‌كه‌ى بكاته‌وه، سه‌رجه‌م زانیارییه‌كانمان له‌باره‌ى ئه‌بوبه‌كر به‌غدادییه‌وه له‌وه‌وه پێده‌گه‌یشتن”.\nچیرۆكه‌كه لێره‌دا كۆتایی نه‌هاتووه، عه‌لیكۆ پاش قبوڵكردنى ئه‌ركه‌كه‌ى ده‌چێته ریزه‌كانى داعش، به‌رده‌وام ده‌بێت تا ئه‌وكاته‌ى كه ده‌بێته، پاسه‌وانى تایبه‌تى به‌غدادى، به‌رده‌وام ده‌بێت له‌گه‌ڵى و ده‌بێته كه‌سى جێگه‌ى متمانه‌ى به‌غدادى، به‌شێوه‌یه‌ك وه‌ك یه‌كێك له ئه‌ندامانى خێزانه‌كه‌ى مامه‌ڵه‌ى له‌گه‌ڵدا ده‌كرێت، مافى ئه‌وه‌ى پێده‌درێت قسه له‌گه‌ڵ ژن و منداڵه‌كانى به‌غدادى بكات كه ئه‌م كاره ته‌نیا بۆ چه‌ند كه‌سێكى دیاریكرا و رێگه‌پێدراوه.\nئه‌م سیخوڕه كورده له‌ماوه‌ى ئه‌و پێنج مانگه‌ى كه پاسه‌وانى تایبه‌تى به‌غدادى ده‌بێت، له‌به‌ر ئه‌وه‌ى گومانى لێنه‌كه‌ن، هیچ جۆره ئامێرێكى په‌یوه‌ندیكردن، ته‌كنه‌لۆژیان، گواستنه‌وه یان ئامێرى ئه‌لیكترۆنى به‌كارناهێنێت، به‌ڵكو له‌ڕێگه‌ى تایبه‌تى خۆیه‌وه، ته‌واوى زانیارییه‌كان ده‌گوازێته‌وه بۆ چه‌ند كه‌سێكى دیاریكراوى متمانه‌پێكراو له‌ناو هێزه‌كانى سوریاى دیموكراتدا، كه جه‌نه‌ڕاڵ مه‌زڵوم كۆبانێ، یه‌كێك ده‌بێت له‌و چه‌ند كه‌سه.\nله‌م باره‌یه‌وه جه‌نه‌راڵ مه‌زڵوم كۆبانێ، ده‌ڵێت: “ئه‌وانه‌ى كه زانیارییه‌كانمان وه‌رده‌گرت لێى چه‌ند كه‌سێكى دیاریكراوبووین، چونكه ئه‌و متمانه‌ى به‌كه‌س نه‌ده‌كرد، پاشان ئێمه زانیارییه‌كانمان ده‌گواسته‌وه بۆ ده‌زگاى هه‌واڵگرى ناوه‌ندى ئه‌مریكى (سى ئاى ئه‌ى)، هیچكات خۆى زانیارییه‌كانى نه‌ده‌گه‌یاند”.\nشه‌ڕڤان عه‌لیكۆ، به‌رده‌وامده‌بێت له ئه‌ركه‌كه‌ى و ته‌واوى ورده‌كارییه‌كانى ژیانى به‌غدادى، له: كه‌سه نزیكه‌كانى، ژماره‌ى پاسه‌وانه‌كانى، ئه‌و شوێنانه‌ى هاتوچۆیان بۆ ده‌كات، ئه‌و شوێنانه‌ى ده‌یانگۆڕێت له‌كاتى خۆحه‌شارداندا، ئه‌و ئۆتۆمبێلانه‌ى به‌كاریان ده‌هێنێت، هاوسه‌ر و منداڵه‌كانى، ده‌گوازێته‌وه بۆ ئاژانسى هه‌واڵگرى ئه‌مریكا. له‌دواى ئه‌مانه خۆى دڵنیاده‌بێت كه ئه‌و كه‌سه‌ى كه ئه‌و پاسه‌وانى ده‌كات به‌غدادى ڕاسته‌قینه‌یه، به‌ڵام ئاژانسى هه‌واڵگرى ئه‌مریكا، ناتوانن 100٪ دڵنیابن له‌وه‌ى ئه‌م سیخوڕه كورده ده‌یڵێت، بۆ ئه‌م مه‌به‌سته داواكارى ئه‌وه‌ى پێده‌گه‌یه‌نن كه به‌ڵگه‌نامه‌یه‌كى متمانه‌پێكراو بهێنێت كه بیسه‌لمێنێت ئه‌و كه‌سه به‌غدادییه بۆ ئه‌وه‌ى هێرشى بكه‌نه سه‌ر و بیكوژن.\nعه‌لیكۆ، ناچارده‌بێت بۆ ئه‌وه‌ى بیسه‌لمێنت كه كه‌سى ئاماژه‌پێكراو به‌غدادییه، له سه‌به‌ته‌ى حه‌مامى ئه‌و ماڵه‌ى به‌غدادى تێیدا خۆى حه‌شارداوه، دوو پارچه جلى پیس و به چڵكى خه‌لیفه‌ى داعش و نموویه‌كى خوێنى بهێنێت، پاشان به نهێنى بیانگه‌یه‌نه‌ته ده‌ستى ئه‌و چه‌ند كه‌سه‌ى كه متمانه‌ى پێیانه، بۆ ئه‌وه‌ى راده‌ستى ئاژانسى هه‌واڵگرى ئه‌مریكاى بكه‌ن، تا تاقیكردنه‌وه‌ى (دى ئێن ئه‌ى)یان بۆ بكرێت.\nله‌باره‌ى چیرۆكى دیزینى دوو پارچه جلى ژێره‌وه‌ى به‌غدادى پۆڵات جان، راوێژكارى هێزه‌كانى سوریا دیموكرات له هه‌ژمارى تایبه‌تى خۆى له تۆڕى كۆمه‌ڵایه‌تى تویته‌ر ئه‌و زانیارییه‌ى پشتڕاستكردووه‌ته‌وه و نوسیویه‌تى ” له 15ى ئایارى، ساڵى رابردووه‌وه، ئێمه له‌گه‌ڵ ده‌زگاى هه‌واڵگرى ئه‌مریكا كارده‌كه‌ین بۆ ده‌ستنیشانكردنى شوێنى ئه‌بوبه‌كر به‌غدى، ئێمه هه‌واڵنێرێكمان هه‌بوو له نزیك به‌غدادى، هه‌واڵنێره‌كه‌ى ئێمه توانى دوو پارچه جلى ژێره‌وه‌ى به‌غدادى بهێنێت، بۆ ئه‌وه‌ى تاقیكردنه‌وه‌ى (دى ئێن ئه‌ى) بۆ بكرێت، كه تاقیكردنه‌وه‌كه‌ى بۆ كرا بۆمان ده‌ركه‌وت ئه‌و كه‌سه ئه‌بوبه‌كرد به‌غدادى راسته‌قینه‌یه”.\nچیرۆكه‌كه به‌رده‌وامى ده‌بێت و عه‌لیكۆ-ش له ئه‌ركه‌كه‌ى به‌رده‌وام ده‌بێت تا ئێواره‌ى رۆژى 27ى تشرینى یه‌كه‌م، كه ئه‌مریكا هه‌شت فڕۆكه‌ى جه‌نگى له بنكه‌كه‌یانه‌وه له هه‌ولێر ده‌نێرێت بۆ گوندى بریشا له پارێزگاى ئیدلب، له‌سه‌ر سنوورى توركیا و سوریا، هه‌مان ئه‌و ئێواره‌یه و به ماوه‌یه‌كى كه‌م به‌رله‌وه‌ى به‌غدادى خۆى له‌ناو تونێلێكدا بته‌قێنێته‌وه ئه‌و شوێنه به‌جێده‌هێڵێت، له‌لایه‌ن هێزه‌كانى ئه‌مریكاوه به پارێزراوى له‌و ناوچه‌یه رزگارده‌كرێت.\nله‌باره‌ى چیرۆكى رزگاركردنى ئه‌م سیخوڕه كورده‌وه جه‌نه‌ڕاڵ مه‌زڵوم كۆبانێ ده‌ڵێت: “تا ئه‌وكاته‌ى كه ته‌قینه‌وه‌كه‌ش روویدا سیخوڕه‌كه‌ى ئێمه له‌و ناوچه‌یه‌بوو، دواتر له‌گه‌ڵ هێزه‌كانى ئه‌مریكا و كۆتایهاتنى ئۆپراسیۆنه‌كه ئه‌ویش ئه‌و ناوچه‌یه‌ى به‌جێهێشت و ئێستا سه‌لامه‌ته”.\nڕۆژى 27ى شترینى یه‌كه‌مى 2019، دۆناڵد تره‌مپ، سه‌رۆكى ئه‌مریكا له كۆنگره‌یه‌كى رۆژنامه‌وانیدا به‌بێ ئاشكراكردنى رۆڵى گرنگى كورد و ئه‌و كه‌سانه‌ى كه له پرۆسه‌كه‌دا به‌شدارییانكردووه وتى: “هێزه‌كانى سوریاى دیموكرات چه‌ند زانیارییه‌كیان پێداین، ده‌ركه‌وت كه به‌سوودن، ئێمه‌ش ئۆپراسۆنێكمان ئه‌نجامدا و توانیمان ئه‌بوبه‌كر به‌غداد، خه‌لیفه‌ى داعش بكوژین. به‌غدادى پیاوێكى نه‌خۆش و وه‌لاخراوبوو، ئێستاش مردووه”.\nتێبینى: ناوى (شه‌ڕڤان عه‌لیكۆ) ناوێكى خوازاره‌وه


تیلێرسۆن پلانێک بۆ هاوکاری مۆسکۆ و واشنتۆن ئامادە دەکات – كوردى پۆست\nنوچه نێت\tتیلێرسۆن پلانێک بۆ هاوکاری مۆسکۆ و واشنتۆن ئامادە دەکات\t20/06/2017 kurdipostgroupلێدوانێک بنووسە\tnuche.net\nبە پێی راپۆرتێکی گۆڤاری نیوزویک، رێکس تیلێرسۆن، وەزیری دەرەوەی ئەمریکا، پلانێکی بۆ ئاسایی کردنەوە و پەرەپێدان بە پەیوەندییەکانی مۆسکۆ و واشنتۆن ئامادە کردووە و بە پێی زنیارییەکانی نیوزویک، پلانەکە سێ قۆناغ لەخۆ دەگرێت.\nئەم پلانە بریتییە لە هاوکاریکردنی روسیا بۆ بەرەنگاربوونەوەی ئەو مەترسی و هەڕەشانەی، کە لە ئەنجامی قەیرانی سوریا دێنە ئاراوە، چۆنیەتی بەرەنگاربوونەوە لە گەڵ دەرهاویشتەکانی بەرنامە موشەکی و ئەتۆمیەکانی کۆریای باکور و هەروەها هاوکاری دوو ولایەن لە بواری ئاسایشی سایبەری و بەرەوڕووبوونەوە لە گەڵ هەواڵگری سایبەری.\nبە پێی پلانەکەی سەرۆکی دەزگای دیپلۆماسی ئەمریکا، دوو لایەن دەبێ لە ئەنجامدانی هەر جۆرە کاروکردەوەیەکی ئەوتۆ، کە بە زیانی دوو وڵات تەواو بێت، خۆ بەدوور بگرن.\nبە پێی پلانەکەی تیلێرسۆن، سەقامگیری ستراتیژی بۆ هاوکاری دوو وڵات و چارەسەرکردنی کێشەکان، لە ئەولەوییەت دایە.\nدرێژه‌ی بابه‌ت http://www.nuche.net/?p=98820\nتیلێرسۆن پلانێک بۆ هاوکاری مۆسکۆ و واشنتۆن ئامادە دەکات\tڕێدۆزیی بابەت\nبابه‌تی پێشووبۆ مۆڵەتی بێ مووچە حكوومەت بڕیارێك لە بەرژەوەندی فەرمانبەران دەردەكابابه‌تی داهاتوودەستەی گەشتووگوزار: ملیۆن گەشتیار دێنە هەرێمی كوردستان گەشتیارانی كەنداوی عەرەبيش دێن وه‌ڵامدانه‌وه هەڵوەشاندنەوەی وەڵام\tEnter your comment here...


ڕۆژنامەی لیمۆندی فەرەنسی: ترامپ خیانەتی لە کورد کرد | ROJnews\nڕۆژنامەی لیمۆندی فەرەنسی: ترامپ خیانەتی لە کورد کرد\nپێنجشەممە, 31 أكت 2019 - 22:35\nڕۆژنامەی لیمۆندی فەرەنسی ئاماژەی بەوەکردووە، هەوڵی ئەوە دەدرێت ترامپ ئەو خیانەتەی بەرامبەر بە کوردی کرد بە کوشتنی بەغدادی لەبیر ببرێتەوە، دەشڵیت: نە داگیرکەرییەکانی تورکیاو نە شەهیدبوونی هەڤرین و هاوخەباتەکانی لەبیرناکرێن.\nئالاین فراچۆن لە وتارێکیدا لە ڕۆژنامەی لیمۆندی فەرەنسی بڵاویکردووەتەوە" ترامپ خیانەتی لە کورد کرد و ئەو بەبێ کورد ناتوانێت سەرکەوتنی بەسەرداعش پیرۆز بکات، سەرۆکی ئەمریکا دەیەوێت بە کوشتنی بەغدادی ئەوە لەبیر بەرێتەوە کە کوردی خستووەتە بەر پێی تورکیاو گروپە چەکدارەکانی".\nنوسەر تیشک دەخاتە سەر ستراتیژی ترامپ و دەڵێت:" ترامپ سەرکەوتوو نەبووە لە سوریا، خیانەتی لە تاکە هاوپەیمانی کرد کە کورد بوو".\nفراچۆن لە بابەتەکەیدا باس لە کوژرانی ئەبوبەکر بەغدادی سەرچەتەی داعش دەکات و دەڵێت:" دەبێت ئەوە بزانین ئەگەر کوردەکان نەبونایا شوێنی ئەبوبەکر بەغدادی ئاشکرا نەدەبوو، ترامپ بەهەڵە بیردەکاتەوە، کوشتنی خەلیفەی داعش هیچ شتێکمان بیرناباتەوە، نە کشانەوەی ئەمریکا، نە داگیرکەرییەکانی تورکیاو نە شەهیدبوونی هەڤرین خەلەف و هاوخەباتەکانی".


سەرۆک ترامپ ڕازی دەبێت لەسەر "دووبارە گفتوگۆکردنەوە" لەسەر ڕێکەوتنامەی بازرگانی لەگەڵ مەکسیک و کەنەدا\nسەرۆک دانۆڵد ترامپ وتی پەیوەندییە تەلەفونییەکانی ڕۆژی پێنجشەممە لەگەڵ سەرۆکی مەکسیک پێنا نێتۆ و سەرۆک وەزیری کەنەدا جەستن ترودو وای لێکردووە یەکسەر ئەمەریکا نەکشێنێتەوە لە ڕێکەوتنامە بازرگانییەکەی نێوان مەکسیک و کەنەدا و ئەمەریکا کە با "نافتا" ناسراوە.\nسەرۆک ترامپ لە ئۆڤاڵ ئۆفیس بە ڕۆنامەنوسانی وت " داوایان لێکردم دووبارە گفتوگۆ بکەینەوە، منیش بڕیارمدا لەجیاتی ئەوەی لە نافتا بێینە دەرەوە کە دەبووە جێی سەرسوڕمانێکی گەورە بۆ سیستمەکە، دووبارە گفتوگۆ بکەینەوە."\nسەرۆک ترامپ ڕۆژی پێنجشەممە لە تەنیشت سەرۆکی ئەرجەنتین ماوریسیۆ ماکری دانیشتبوو وتی " بەنیازبووم لە دوو سێ ڕۆژی داهاتوودا لە نافتا بێینە دەرەوە، بەڵام ئەگەر من نەتوانم ڕێکەوتنێکی باش بکەم بۆ کرێکارەکان و کۆمپانیاکانمان ئەوا لە نافتا دێینە دەرەوە."\nهەروەها وتی "ڕێکەوتنە بازرگانییەکە کە لە ساڵی 1994 دا بەسترا زۆر باش بووە بۆ کەنەدا هەروەها زۆر باشیش بووە بۆ مەکسیک بەڵام زۆر خراپ بووە بۆ وڵاتە یەکگرتووەکان."


قوباد تاڵەبانی لەگەڵ بەرپرسانی باڵیۆزخانەی عیراق لە ئەرمینیا کۆبووەوە\n2021-05-16 15:57 194 جار بینراوە کۆمێنت\nقوباد تاڵەبانی جێگری سەرۆک وەزیرانی هەرێمی کوردستان لەمیانەی سەردانەکەیدا لە ئەرمینیا لەگەڵ محەمەد عوبێد جەبر هەڵسوڕێنەری کاروباری باڵیۆزخانەی عیراق لەو وڵاتە کۆبووەوە و پێکەوە هەندێ پرسیان تاووتوێ کرد.\nلەکۆبوونەوەکەدا کە ئەمڕۆ (١٦ی ئایاری ٢٠٢١ ) بەڕێوەچوو، باسی دۆخی رەوەندی کوردی و عیراقی کرا لەئەرمینیا و بڕیاردرا هەماهەنگی زیاتر هەبێت لەنێوان حکومەتی هەرێم و باڵیۆزخانەی عیراق لە ئەرمینیا بۆ چارەسەرکردنی کێشەکانی رەوەندی کورد لەو وڵاتە.\nلەبەشێکی تری کۆبوونەوەکەدا تاووتوێی چۆنییەتی بەهێزکردنی پەیوەندییەکانی نێوان عیراق و هەرێمی کوردستان لەگەڵ کۆماری ئەرمینیا کراو لەم چوارچێوەیەشدا قوباد تاڵەبانی دیدو تێڕوانینی خۆی بۆ بەرپرسانی باڵیۆزخانەی عیراق خستەڕوو.


خولی پلە یەکی هۆڵەندا - هێرنێڤین vs ئوترێخت - Soccer - Yariga - Results, fixtures, tables and statistics\nدێن هاگ vs. ڤیتێسی هێرنێڤین vs. ئوترێخت ڤیتێسی vs. دێن هاگ ئوترێخت vs. هێرنێڤین\nهێرنێڤین vs ئوترێخت 4-3\nر. گۆچانێهاد (G) 23' (دروستکرا لە لایەن: A. Zeneli)\nD. Høegh (G) 48' (دروستکرا لە لایەن: A. Zeneli)\n50' ز. لابیاد (G)\n63' ز. لابیاد (G)\nD. Dumfries (G) 86' (دروستکرا لە لایەن: K. Pierie)\n'82 بۆ G. Troupée\n'88 بۆ J. Hornkamp\n'82 بۆ C. Dessers\n'57 بۆ L. Görtler\n'57 بۆ ماتێوز کڵیچ\n'72 بۆ P. van Amersfoort\n'82 بۆ G. Kerk\n'88 بۆ ر. گۆچانێهاد\n9 ر. گۆچانێهاد 23'\n10 ز. لابیاد 50' 63'\n7 M. Rojas بۆ P. van Amersfoort 72'\n35 J. Hornkamp بۆ ر. گۆچانێهاد 88'\n11 C. Dessers بۆ ز. لابیاد 82'\n20 G. Troupée بۆ G. Kerk 82'\n27 L. Görtler بۆ ماتێوز کڵیچ 57'


خدێرا ئامادەنیە گرێبەستەکەی نوێ بکاتەوە\nلەلایەن کاروان فاخر لە 2014/07/12 ئیسپانیا, ئینگلتەرا, بازاری گواستنەوە\nبەرپرسانی یانەی ئارسێنال دوای ئەوەی توانیان یاریزانی یانەی بارسێلۆنا سانچێس بە بری ٣٠ ملیۆن پاوەند بگوزانەوە یانەکەیان بۆ گواستنەوەی خدێرا بری ٢٠ ملیۆن پاوەندییان پێش کەشی بەرپرسانی ریال مەدرید کردووە .\nسەرچاوەکان لە وولاتی ئیسپانیا بلاوییان کردەوە کە یاریزانی ئەلمانی سامی خدێرا ئامادە نیە گرێبەستەکەی نوێ بکاتەوە بۆیە پێدەچێت وەرزی داھاتوو ریزی یانەکەی جێبێلێت و بەرپرسانی یانەی تۆپ ھاوێژەکانیش بە دەرفەتیان زانیوە و لە ھەولی گواستنەوەی ئەو یاریزانەدان بەلام تا ئێستا بەرپرسانی یانەی شاھانە بەو برە گرێبەستەیە رازی نین .\nلەلایەن خۆیەوە راھێنەری یانەی شاھانە کارلۆ ئانشلۆتی داوای لە بەرپرسانی یانەکەی کردووە کە گرێبەستەکەی خزیرا نوێ بکەنەوە بەلام ئەو یاریزانە رەتیکردۆتەوە گرێبەستەکەی نوێ بکاتەوە و ده‌یه‌وێت ریزی یانه‌که‌ی جێبێلێت .\nپرۆفایلی ئه‌م یاریزانه‌له یاریگا ستاتس له‌م لینکه\nدی ماریا نزیکە لە جێھێشتنی ریزی یانەکەی سپۆرت : خدێرا ھەفتەی داھاتوو دەچێتە ئینگلتەرا خدێرا نزیکە لە خولی پریمەرلیگی ئینگلتەرا ریال مەدرید و ئارسێنال گەیشتنە رێکەوتن لەسەر گواستنەوەی خدێرا خدێرا نزیکە لە جێھێشتنی ریزەکانی شاھانە ئارسنال و مانچێستەر و یوڤێنتوس داوای مۆراتا دەکەن فلیپێ لویس ئامادە نیە گرێبەستەکەی نوێ بکاتەوە کوادرادۆ و دی ماریا هه‌نگاوێک دوورن له مان یونایتد بەرپرسانی ریال سۆسیداد لە ھەولی گواستنەوەی ھەمیشەیی گرانێرۆ ـدان لۆپێز نزیکە لە پەیوەندی کردن بە مۆناکۆ لیڤەرپول ھاتۆتە سەر ھێل بۆ گواستنەوەی بەرگریکاری بارسێلۆنا ڕێینا بۆته جێگه‌ی گرنگی پێدانی پاڵه‌وانه‌که‌ی بۆندسلیگا لیڤه‌رپوول بیر له گه‌راندنه‌وه‌ی چابی ئالۆنزۆ ده‌کاته‌وه مانچێستەر یونایتد گۆلچیەکی خولی لالیگای کردۆتە ئامانج ئاتلەتیکۆ مەدرید گرێبەستێکی ٣٠ ملیۆن یورۆیی تۆتێنھام رەتدەکاتەوە\nMadrid ئیسپانیا خدێرا\nبابەتی پێشوودی ماریا نزیکە لە جێھێشتنی ریزی یانەکەی\nبابەتی دواتر دوای سوارێز.. ئامانجی داهاتووی بارسێلۆنا یاریزانی به‌رگری ده‌بێت